title: Järvenjärvi (Nokia)

text: Järven vedenlaatua on tutkittu vuosina 1978, 1979, 1983 ja 1992. Tutkimusten mukaan se on perustyypiltään kohtalaisen humuspitoinen ja rehevä järvi. Veden puskurikyky happamoitumista vastaan on ollut tyydyttävä ja sen happamuustaso onkin ollut normaali. Veden ravinnepitoisuudet ovat olleet 1970-luvun lopulta saakka reheville järville ominainen. Syy järven nykytilaan ovat ympäristön ravinnekuormitus ja järvi on ollut aiemmin karu ja kirkasvetinen. Talvisin veden happipitoisuuden tasot ovat olleet tyydyttävät lukuun ottamatta lähellä pohjaa, jossa on ajoittain todettu happikatoa. Vedet eivät kesäisin kerrostu lämpötilan mukaan, joten happi laskeutuu vedenpinnalta järvenpohjaan vaivattomasti. Järveä voi käyttää virkistystarkoituksiin tyydyttävästi. Kesäisin rehevöityminen aiheuttaa leväkukintoja.


title: Järvenjärvi (Nokia)

text: Vanhoissa Rekognosointikartoissa vuosilta 1776–1805 järven pohjoispuolella näkyy yksi tai kaksi taloa sekä niittyjä järven pohjoispuolella ja luoteispäässä. Järven laskuoja on piirretty lähtemään järven itäpäästä ja se laskee Jokisjärveen. Kalmbergin kartastossa järven nimi kirjoitettiin "Matt Järvi". Samassa kartassa on järvelle piirretty kaksi laskuojaa. Ylempi on sama kuin nykyinenkin ja toinen on alempana ja sama, kuin Rekognosointikartoissa.


title: Järvenjärvi (Nokia)

text: Järvi on yksityinen vesialue.


title: Myllyluoman kivikautinen asuinpaikka

text: Myllyluoman kivikautinen asuinpaikka sijaitsee Honkajoella Lauhalankylässä lähellä Kauhajoen rajaa. Asuinpaikan rantakorkeus on 115 m merenpinnasta. Tämän perusteella Myllyluoman kivikautisella asuinpaikalla asuttiin 6000-6500 eaa. Silloin se sijaitsi Ancylusjärven pienen lahden itärannalla.


title: Myllyluoman kivikautinen asuinpaikka

text: Myllyluomassa suoritettiin arkeologisia kaivauksia vuonna 1952. Suurin osa löydöistä oli kvartsia. Lisäksi löytyi liuskekeihäs ja pari talttaa. Kaivauksissa saatiin esille asumuksen pohja. Myllyluoman kivikautisen asuinpaikan lähellä on informaatiotaulu.


title: Myllyluoman kivikautinen asuinpaikka

text: Jyllin leirikeskuksen lähelle on rekonstruoitu Myllyluoman kivikautinen kota.


title: Cavalla

text: Cavalla on joki Länsi-Afrikassa. Se alkaa Nimbavuorilta Guineassa, ja virtaa etelään muodostaen suuren osan Liberian ja Norsunluurannikon rajasta. Cavalla laskee Guineanlahteen.


title: Cavalla

text: Tärkeimmät sivujoet ovat Duobe ja Hana. Cavallan valuma-alue on noin 30 225 km². Cavallan pituus on 515 km, josta liikennöintikelpoista 80 km Nyaakeen asti.


title: Sakari Jotuni

text: Sakari Jotuni (3. heinäkuuta 1907 Ilomantsi – 14. heinäkuuta 1941 Soanlahti) oli suomalainen filosofian maisteri ja suomentaja.


title: Sakari Jotuni

text: Jotunin vanhemmat olivat Sortavalan opettajaseminaarin maantieteen opettaja, myöhemmin kansakouluntarkastaja Juho Alfred Jotuni ja Alfhilda Malmgren. Hänen tätinsä oli kirjailija Maria Jotuni. Sakari Jotuni pääsi ylioppilaaksi Helsingin suomalaisesta lyseosta 1926 ja valmistui Helsingin yliopistosta filosofian kandidaatiksi ja maisteriksi 1937. Hän opiskeli kesällä 1934 Grenoblen yliopistossa Ranskassa ja teki kesällä 1939 opintomatkan Saksaan.


title: Sakari Jotuni

text: Jotuni työskenteli kielenkorjaajana ja oikolukijana Kustannusosakeyhtiö Otavassa. Hän toimi jatkosodan aikana tykistön tulenjohtajana ja kaatui Soanlahdessa heinäkuussa 1941.


title: Sakari Jotuni

text: Sakari Jotuni oli naimisissa vuodesta 1940 toimistovirkailija ja sihteeri Mirjam Helena Husun (1911–1991) kanssa. Mirjam Jotunin testamenttilahjoituksella perustettiin Suomen kulttuurirahaston "Mirjam ja Sakari Jotunin rahasto" joka tukee romaanisen filologian tutkimusta


title: Iin kevytlentopaikka

text: Iin kevytlentopaikka on Iin ilmailukerhon ylläpitämä lentopaikka Iin kunnassa Sorosenperällä, lähellä Iin keskustaajamaa. Kenttä sijaitsee valvomattomassa ilmatilassa Oulun lähestymisalueen alapuolella. Iin ilmailukerho operoi kentällä ultrakevyillä lentokoneilla ja pitää kentällä hallia ja kerhotiloja. Kentällä ei ole omaa polttoainepistettä, mutta lähin huoltoasema löytyy kolmen kilometrin päästä.


title: Iin kevytlentopaikka

text: Iin ilmailukerho perustettiin vuonna 2002 ja ensimmäinen kone kerholle saatiin vuonna 2003. Kentän rakentaminen aloitettiin vuonna 2004 vuokramaalle ja se valmistui vuonna 2006. Kentän lentokonehalli valmistui vuonna 2011. Kentän ja sen tilojen rakentamiseen on saatu Euroopan Unionin Leader-rahoitusta.


title: Jouko Manninen

text: Jouko Manninen (s. 1962) on ollut Kuusamon kaupunginjohtaja 24. elokuuta 2015 lähtien. Kuusamon kaupunginvaltuusto valitsi hänet kaupunginjohtajaksi jo vaalin ensimmäisellä kierroksella elokuussa 2015. Manninen sai 22 ääntä 43:sta. Hän on maa- ja metsätalous- sekä yhteiskuntatieteilijä ja on työskennellyt myös upseerina puolustusvoimissa, pankkialalla, matkailuyrittäjänä ja Kuusamon juuston kehitysjohtajana.


title: Odunayo Adekuoroye

text: Odunayo Folasade Adekuoroye (s. 12. lokakuuta 1993) on nigerialainen naispainija. Häntä on valmentanut vuodesta 2010 Akuh Purity.


title: Odunayo Adekuoroye

text: Adekuoroye sai 53 kilon sarjassa kultaa Kansainyhteisön kisoissa ja hopeaa Afrikan-mestaruuskilpailuissa 2014. Hän saavutti samassa painoluokassa 2015 MM-pronssia Las Vegasissa ja kultaa Brazzavillen Afrikan kisoissa.


title: Odunayo Adekuoroye

text: Adekuoroye voitti Afrikan-mestaruuden 55 kg:n painoluokassa 2016. Rio de Janeiron olympialaisissa hän putosi jatkosta 53 kg:n sarjassa ensimmäisen ottelun jälkeen. Hän voitti Afrikan-mestaruuden 55-kiloisissa jälleen 2017. Saman vuoden Pariisin MM-kilpailuissa hän saavutti 55 kg:n sarjassa hopeaa hävittyään loppuottelussa japanilaiselle Haruna Okunolle.


title: Human Assets Index

text: Human Assets Index (HAI, suom. "inhimillisen pääoman indeksi") on Yhdistyneiden kansakuntien käyttämä, valtioiden kansanterveyden ja koulutustason arvioinnissa käyttämä mittari. Indeksin arvoa käytetään yhtenä kolmesta ehdosta päätettäessä valtioiden kuulumisesta YK:n vähiten kehittyneiden maiden (LDC, "least developed countries") listalle. LDC-maalista on yleisesti tunnustettu kehitysavun kohdentamiskriteeri.


title: Human Assets Index

text: Inhimillisen pääoman tasoa (HAI) arvioidaan neljän osatekijän avulla. Arviointi tehdään valtioiden maksimi-minimiarvon perusteella, jotka suhteutetaan mittaristoon (kukin osatekijä saa painon 1/4 eli kerryttää indeksiä arvolla 0–25).


title: Human Assets Index

text: HAI-indeksi voi periaatteessa vaihdella välillä 0–100, missä suuri luku kuvastaa korkeaa inhimillista pääomaa. Erittäin matala HAI-arvo edustaa sekä huonoa kansanterveyden tilaa että matalaa koulutustasoa. Vuoden 2015 kolmivuotiskatsauksessa heikoin inhimillisen pääoman taso oli eli alhaisimmat HAI-indeksiarvot saivat YK:n jäsenvaltioista Somalia (mittarilukema 7,8), Keski-Afrikan tasavalta (22,9), Tšad (24,4), Etelä-Sudan (29,1), Kongon demokraattinen tasavalta (29,9) ja Niger (34,7). Vähiten kehittyneiden maiden maalistalle päästäkseen valtion HAI-indeksiarvon tuli olla alle 60. Arvon kohoaminen pysyvästi vähintään 66:een katsottiin kypsymisrajaksi LDC-listalta tältä osin (vuonna 2015).


title: Human Assets Index

text: Human Assets Index on ollut LDC-kriteerinä vuodesta 2002. Mittarin rakennetta muutettiin hieman vuonna 2005. Syksyllä 2015 on päätettävänä seuraava inhimillisen pääoman tasoindeksin sisällöllinen muutos, jolloin äitiyskuolleisuus haluttaisiin nostaa kolmanneksi terveyttä kuvaavaksi mittariksi.


title: RN Peloro (1842)

text: RN Peloro () oli Italian kuninkaalliseen laivastoon yhteysalua ().


title: RN Peloro (1842)

text: Bourbonien laivasto tilasi aluksen Britteinsaarilta. Sen köli laskettiin vuonna 1841 ja alus laskettiin vesille 1842. Alus modernisoitiin Napolin laivastontelakalla vuonna 1857 ja se liitettiin Regia Marinaan 1861.


title: RN Peloro (1842)

text: Alus luokiteltiin vuonna 1863 2. luokan avisoksi (). Se poistettiin palveluksesta 1875.


title: Barbara Brecht-Schall

text: Barbara Brecht-Schall, näyttelijänä "Barbara Berg", (28. lokakuuta 1930 Berliini, Saksa – 31. elokuuta 2015, Berliini, Saksa) oli saksalainen näyttelijä ja nuorin Bertolt Brechtin ja Helene Weigelin lapsista.


title: Barbara Brecht-Schall

text: Brecht-Scall toimi äitinsä kuoleman jälkeen Brechtin tuotannon valvojana kuolemaansa vuoteen 2015 saakka.


title: Hai (täsmennyssivu)

text: Hai voi tarkoittaa seuraavia:


title: Deuteropaavalilainen kirjallisuus

text: Deuteropaavalilaiset kirjeet ovat Paavalin nimissä kirjoitettuja kirjeitä Uudessa testamentissa. Antiikin maailmassa oli yleisenä tapana, että esimerkiksi oppilaat kirjoittivat opettajansa nimissä. Tällaista kirjallisuutta kutsutaan pseudepigrafiaksi. Tarkoituksena oli opettajan työn kunnioittaminen ja jatkaminen. Deuteropaavalilaiset kirjeet olivat Paavalin oppilaiden kirjoittamia kirjeitä. Tutkijat eivät ole yksimielisiä siitä, mitkä Paavalin nimissä kulkevista kirjeistä ovat Paavalin itsensä, mitkä hänen oppilaidensa kirjoittamia.


title: Egyptin cup

text: Egyptin Cup on vuosittain järjesttävä jalkapallon cup-kilpailu. Turnausta on pelattu aina vuodesta 1922 asti. Cupin voittaja saa osallistua seuraavan kauden CAF Confederation Cupiin. Cupin menestynein seura on ylivoimaisesti Al-Ahli jolla on 35 mestaruutta.


title: Kolari (sukunimi)

text: Kolari on suomalainen sukunimi. Se on ilmeisesti kehittynyt ruotsin sanasta kolare, joka tarkoittaa sydenpolttajaa. Nimeä on esiintynyt Kolarin pitäjässä. Tunnetaan tapaus, jossa Kolari-niminen autoilija on muuttanut sukunimensä.


title: Sirio-luokka (torpedovene)

text: Sirio-luokka (tai Saffo-luokka) oli Italian kuninkaallisen laivaston kuuden Saksassa vuosina 1904-1906 valmistetun aluksen muodostama torpedoveneluokka.


title: Äänetön voittaja

text: Äänetön voittaja ("Amazing Grace & Chuck", Britanniassa "Silent Voice") on brittiläisen Mike Newellin ohjaama yhdysvaltalainen nuortenelokuva vuodelta 1987. Siinä 12-vuotias baseballjuniori lopettaa pelaamisen protestina ydinaseita vastaan ja saa aikaan maailmanlaajuisen urheilijoiden rauhanliikkeen. Elokuvan aikuispääosia esittävät Jamie Lee Curtis ja William Petersen sekä Yhdysvaltain presidenttiä näyttelevä Gregory Peck.


title: Äänetön voittaja

text: Video-opas vuodelta 1994 antoi elokuvalle kolme tähteä viidestä.


title: Pegaso-luokka

text: Pegaso-luokka oli Italian kuninkaallisen laivaston kahdeksantoista Italiassa vuosina 1904-1909 valmistetun aluksen muodostama torpedoveneluokka.


title: Äänetön huuto

text: Äänetön huuto ("Hollow Reed") on brittiläis-saksalainen, Angela Popen ohjaama draamaelokuva vuodelta 1996. Siinä mies huomaa, että hänen ex-vaimonsa uusi miesystävä hyväksikäyttää heidän 9-vuotiasta poikaansa. Mies itse elää nyttemmin homosuhteessa, joten häntä ei helposti uskota. Asiasta nousee huoltajuusjuttu oikeudessa.


title: Äänetön huuto

text: Elokuva on esitetty Yle TV1 -kanavalla 2.3.2001.


title: Ääliö lastenvahtina

text: Ääliö lastenvahtina ("Mr. Nanny") on yhdysvaltalainen Michael Gottliebin ohjaama nuortenelokuva vuodelta 1993. Sen pääosaa, mikrosirutehtailijan hemmoteltujen lasten lastenvahdiksi pestautuvaa miestä, esittää showpainija Hulk Hogan. Muissa pääosissa näyttelevät Sherman Hemsley, Austin Pendleton, Robert Gorman ja Madeleine Zima.


title: Ääliö lastenvahtina

text: Video-opas vuodelta 1994 antaa elokuvalle yhden tähden viidestä.


title: Älä mokaa Morgan

text: Älä mokaa Morgan (tv-esityksessä Kaikki kotiinpäin, alun perin "Morgan Stewart’s Coming Home" tai "Home Front") on yhdysvaltalainen komediaelokuva vuodelta 1987. Siinä rikkaan poliitikkoperheen teinipoika erotetaan sisäoppilaitoksesta, ja kalseat vanhemmat joutuvat ottamaan huonotapaisen pojan vaalien alla luokseen asumaan.


title: Älä mokaa Morgan

text: Morgan-poikaa esittää sittemmin komediasarjasta "Miehen puolikkaat" tunnetuksi tullut Jon Cryer.


title: Älä mokaa Morgan

text: Elokuva on julkaistu suomeksi VHS-videokasettina nimellä "Älä mokaa Morgan" sekä esitetty Kolmostelevisiossa marraskuussa 1992 ja Nelosella toukokuussa 2000 nimellä "Kaikki kotiinpäin".


title: Älä mokaa Morgan


title: Älä mokaa Morgan

text: Ranskassa elokuva sai todella pitkän nimen, "Qu’il est dur d’être farceur, d’aimer la musique pop et les films d’horreur quand on a un père qui se présente aux élections" (”Miten vaikea on olla ilveilijä, rakastaa popmusiikkia ja kauhufilmejä kun isä on ehdokkaana vaaleissa”).


title: Hanko (Uusikaupunki)

text: Hanko on saari Uudessakaupungissa, satama-alueen eteläosassa. Saari on teollisuusaluetta ja siellä sijaitsevat Yaran Uudenkaupungin lannoite- ja typpihappotehtaat. Tehtaiden yhteydessä on oma syväsatama. Tehdasalueella on Hangonsaari-niminen rautatieliikennepaikka, jota käytetään Yaran kuljetuksiin. Tehdas aloitti toimintansa vuonna 1965 Rikkihappo Oy:n nimellä, myöhemmin siitä tuli Kemira.


title: Hanko (Uusikaupunki)

text: Saarella on kolme tuulivoimalapaikkaa, ja kaksi tuulivoimalaa ehti olla siellä 14 vuotta vuodesta 1999 ennen kuin ne päätettiin purkaa, kun niiden vaihdelaatikkojen korjaaminen olisi kannattamatonta. Propel Voiman kaksi 1,3 MW tehoista tuulivoimalaa tuottivat vuodessa noin 4 miljoonaa KWh sähköä.


title: Hanko (Uusikaupunki)

text: Hangosta käytetään joskus nimitystä Hangonsaari.


title: Hangonsaari

text: Hangonsaari voi tarkoittaa:


title: Orione-luokka

text: Orione-luokka oli Italian kuninkaallisen laivaston neljän Oderon vuosina 1905-1907 valmistetun aluksen muodostama torpedoveneluokka.


title: La paura degli aeromobili nemici

text: La paura degli aeromobili nemici (”Vihollisen ilmalaivojen pelko”) on vuonna 1915 valmistunut italialainen mykkäelokuva. Lyhyen komedian pääosaa Cretinettiä esittää André Deed, joka on myös elokuvan ohjaaja.


title: La paura degli aeromobili nemici

text: Cretinetti ja Dulcinea valmistautuvat juhlimaan häitään. Matkalla kotiin he näkevät julisteen, jossa varoitetaan vihollisen ilmapommituksista. Hätääntynyt Cretinetti ryhtyy varautumaan pommitukseen tilaamalla hiekkasäkkejä ja täyttämällä vesiastioita. Onnettomuudet ja väärinkäsitykset pilaavat juhlapäivällisen ja hääyön. Lopulta poliisi vie Cretinettin pois ja pakottaa tämän liittymään ilmatorjuntajoukkoihin.


title: La paura degli aeromobili nemici

text: "La paura degli aeromobili nemici" on toteutettu André Deedin toisella Torinon-kaudella jolloin ranskalaisvaikutteinen italialaiskomedia oli lajityyppinä jo katoamassa. Parodian kohteena on tavanomaiseen tapaan pikkuporvarillinen nousukas, jonka yritykset sopeutua nykyaikaiseen yhteiskuntaan päättyvät katastrofiin. Aikanaan vaille huomiota jääneen elokuvan myöhempi maine perustuu siihen, että se on yksi harvoista säilyneistä Cretinetti-komedioista.


title: La paura degli aeromobili nemici

text: Elokuva on restauroitu Torinon elokuvamuseon ja Bolognan elokuva-arkiston yhteistyönä vuonna 2005. Se on nähtävissä museon Vimeo-sivustolla.


title: RN Castore

text: RN Castore () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Castore

text: Alus tilattiin Anconasta Cantieri navali Riunitilta. Sen köli laskettiin 25. tammikuuta 1936 ja alus laskettiin vesille vielä samana vuonna 27. syyskuuta. Alus liitettiin laivastoon 16. tammikuuta 1937.


title: RN Castore

text: Alus muodosti sisaralustensa "Centauron", "Circen" ja "Clion" kanssa La Speziaan sijoitetun 11. torpedoveneviirikön. Viirikön tehtävänä oli saattueiden suojaaminen. Alus suojasi 7. tammikuuta 1941 Tobrukin edustalla saattuetta, jolloin se vaurioitti "Clion" kanssa syvyyspommein saattuetta vaaninutta sukellusvene "HMS Roveria". Syksyllä 1942 alus suojasi saattueen Pireuksesta Tobrukiin yhdessä "Pollucen" ja Lupon" kanssa. Alus upposi 2. kesäkuuta 1943 taistellessaan "HMS Jervistä" ja Kreikan laivaston "Vasilissa Olgaa" vastaan Cape Spartiventon edustalla.


title: RN Centauro

text: RN Centauro () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Centauro

text: Alus tilattiin Anconasta Cantieri navali Riunitilta. Sen köli laskettiin 30. toukokuuta 1934 ja alus laskettiin vesille 19. helmikuuta 1936. Alus liitettiin laivastoon vielä samana vuonna 16. kesäkuuta.


title: RN Centauro

text: Alus upposi ilmahyökkäyksessä 4. marraskuuta 1942.


title: RN Cigno

text: RN Cigno () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Cigno

text: Alus tilattiin Anconasta Cantieri navali Riunitilta. Sen köli laskettiin 11. maaliskuuta 1936 ja alus laskettiin vesille vielä samana vuonna 24. marraskuuta. Alus liitettiin laivastoon 15. maaliskuuta 1937.


title: RN Cigno

text: Alus upposi 16. huhtikuuta 1943.


title: Joonas Lehtimäki

text: Joonas Lehtimäki (s. 1981, Raisio) on suomalainen sarjakuvataiteilija. Hän piirtää Anonyymit eläimet -sarjakuvaa viikoittain Helsingin Sanomien Nyt.fi-sivustolle. Raisiolaislähtöisen tekijän strippejä on julkaistu muun muassa Ilta-Sanomissa, Opettaja-lehdessä ja Lemmikissä.


title: Joonas Lehtimäki

text: Oman tuotantonsa ohella Lehtimäki työskentelee kuvittajana ja tekee piirrosvideoita tamperelaiselle Tussitaikurit Oy:lle. Lehtimäen kuvituksia on ollut myös oikeusministeriön, Helsingin kaupungin ja Sydänliiton julkaisuissa. Hän on toiminut Sarjakuvakeskuksessa vastuuopettajana ja ohjaa vierailevana kouluttajana erilaisia sarjakuva-työpajoja.


title: Joonas Lehtimäki

text: Koulutukseltaan Lehtimäki on taiteen maisteri Aalto-yliopiston kuvataidekasvatuksen koulutusohjelmasta ja kasvatustieteiden maisteri Turun yliopiston TOKL.sta.


title: Loviisan Wanhat Talot

text: Loviisan Wanhat Talot on tapahtuma, jossa yleisöllä on sisäänpääsymaksua vastaan mahdollista vierailla Loviisan kaupungissa sijaitsevissa yli satavuotiaissa taloissa, kodeissa ja puutarhoissa sekä seurata rakennusten kunnostusprosesseja. Lisäksi LWT-tapahtuman yhteydessä järjestetään paljon oheistapahtumia mm. antiikkimarkkinoita, kirpputoreja ja lähiruokamyyntiä. Perinteisesti LWT-tapahtuma on järjestetty elokuun viimeisenä viikonloppuna.


title: Loviisan Wanhat Talot

text: Loviisan Wanhat Talot tapahtumalle on myönnetty Uudenmaan ympäristöpalkinto 2007, Loviisan kaupungin metalli 2008, Suomen Arkkitehtiliiton SAFA-palkinto 2009, Vartin Vuoden kaupunkiteko 2010 -kunniamaininta ja Matkakivi 2014 -palkinto.


title: Elmedin Kikanović

text: Elmedin Kikanović (s. 2. syyskuuta 1988 Tuzla) on bosniahertsegovinalainen koripalloilija, joka edustaa Saksan Bundesliigassa pelaavaa ALBA Berliniä ja Bosnia ja Hertsegovinan koripallomaajoukkuetta. Pelipaikaltaan 211-senttinen ja 106-kiloinen Kikanović on sentteri.


title: Elmedin Kikanović

text: Kikanović aloitti uransa kotikaupunkinsa Sloboda Tuzlassa, jota hän edusti vuodet 2004-2007. Vuonna 2007 hän siirtyi serbialaiseen KK Crvena zvezdaan, jossa hän pelasi vuoteen 2010 asti debytoiden myös ULEB Eurocupissa. Vuodet 2011-2015 Kikanović edusti venäläistä BK Jenisei Krasnojarskia. Toukokuussa 2015 Kikanović siirtyi loppukauden kattavalla sopimuksella Ranskan Ligue Nationale de Basketballin SLUC Nancyyn, jossa hän pelasi neljässä pelissä.


title: Elmedin Kikanović

text: Heinäkuussa 2015 Kikanović siirtyi Saksan Bundesliigan ALBA Berliniin.


title: Elmedin Kikanović

text: Kikanović debytoi Bosnia ja Hertsegovinan koripallomaajoukkueessa jo 18-vuotiaana. Hän on kuulunut joukkueeseen vuosien 2011, 2013 ja 2015 EM-kilpailuissa.


title: Elmedin Kikanović

text: Kikanović kärähti steroidien käytöstä vuonna 2010. Hänen kilpailukieltonsa kesti kesään 2011 asti, jolloin hän siirtyi Jenisei Krasnojarskiin.


title: RN Climene

text: RN Climene () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Climene

text: Alus tilattiin Anconasta Cantieri navali Riunitilta. Sen köli laskettiin 25. heinäkuuta 1934 ja alus laskettiin vesille 7. tammikuuta 1936. Alus liitettiin laivastoon vielä samana vuonna 24. huhtikuuta.


title: RN Climene

text: Alus upposi 28. huhtikuuta 1943.


title: Moniulotteinen köyhyysindeksi

text: Moniulotteinen köyhyysindeksi () on Oxfordin yliopiston yhteydessä toimivan Oxfordin köyhyyden ja inhimillisen kehityksen aloite -ryhmän (OPHI) vuonna 2010 julkaisema, ja Yhdistyneiden kansakuntien kehitysohjelman (UNDP) käyttöönsä ottama, köyhyyttä kuvaava mittari.


title: Moniulotteinen köyhyysindeksi

text: Moniulotteiseen köyhyysindeksiin vaikuttaa sekä köyhien ihmisten määrä että heidän kokemansa köyhyyden vakavuus. Ulottuvuuksina arvioidaan koulutusta, terveydentilaa ja elinoloja. Mittari pohjautuu Sabina Alkiren ja James Fosterin kehittämään lähestymiseen. Moniulotteisen mittaustapa voidaan nähdä täydentävän kuvaa köyhyydestä ja mittaavan sitä laajemmin kuin Maailmanpankin äärimmäisen köyhyyden köyhyysraja joksi on sovittu ostovoimakorjattu (PPP) käytettävissä oleva rahamäärä 1,25 dollarin/päivä (2005 tasolla). Moniulotteisen köyhyysindeksi korreloi voimakkaasti matalan tulotason ja köyhyyden kanssa. Tämä antaa viitteitä siitä, että julkisten peruspalvelujen saatavuuden parantaminen toisi yhteiskunnalle merkittävää edistystä.


title: Moniulotteinen köyhyysindeksi

text: Kesäkuun 2015 päivityksessä OPHI luetteloi globaalin MPI-indeksin 101 maailman maalle. Vertailumaissa asuu yhteensä 75 prosenttia maailman väestöstä eli 5,2 miljardia ihmistä. Tästä joukosta 1,6 miljardia ihmistä voidaan todeta moniulotteisen köyhyysindeksin perusteella köyhiksi. Heistä 54 prosenttia asuu Etelä-Aasiassa ja 31 prosenttia Saharan eteläpuolisessa Afrikassa. Enemmistö, eli 70 prosenttia MPI-köyhistä asuu keskitulotason maissa.


title: Moniulotteinen köyhyysindeksi

text: Maatasolla korkein moniulotteisen köyhyysindeksin arvo on Nigerissä. Suhteellisesti (prosentuaalisesti) eniten MPI-köyhiä on Etelä-Sudanissa (91 % väestöstä). Maatason ohella MPI-köyhyyttä on arvioitu maiden sisällä kaikkiaan 884 ylemmän tason hallinnollisella alueella (maakuntataso) ja MPI-köyhin alue on 2015 vertailun mukaan Tšadissa. Aineiston vertailtavuutta vähentää jonkin verran se, että vanhimmilla tutkimusalueella on tapahtunut jo kehitystä ja olosuhteiden muuttumista aineistonkeruun (2004–2014) jälkeen.


title: Haukiputaan koulu

text: Haukiputaan koulu on yhtenäiskoulu Oulussa Haukiputaan kaupunginosassa. Koulussa opiskelee noin 1 000 peruskouluikäistä lasta, jolloin se on oppilasmäärältään Oulun suurin peruskoulu. Opettajia koulussa työskentelee noin 80. Koulu on kuulunut Unescon ASP-kouluverkkoon vuodesta 2013 lähtien. Haukiputaan koulun alaisuuteen kuuluu hallinnollisesti myös Keiskan koulu.


title: Haukiputaan koulu

text: Vuonna 2012 Kirkonkylän koulu ja Haukiputaan yläkoulu yhdistyivät nykyiseksi Haukiputaan kouluksi. Uusi koulurakennus vihittiin käyttöön joulukuussa 2014. Koulurakennus rahoitettiin puoleksi elinkaarimallilla ja puoleksi kaupungin rahoittamana.


title: RN Gabbiano (1907)

text: RN Gabbiano () oli Italian kuninkaallisen laivaston rannikkotorpedovene.


title: RN Gabbiano (1907)

text: La Spezian laivastontelakalla suunniteltu kokeellinen alus, jossa pyrittiin käyttämään Schichaun höyrykoneita, jotka oli asennettu käytöstä poistettuihin 1888 vesillelaskettuihin torpedoveneisiin "110S" ja "111S". Kokeilun tulokset eivät kuitenkaan olleet lupaavia ja valmistuneen aluksen aseistus oli heikompi kuin Pegaso-luokan aluksilla.


title: RN Gabbiano (1907)

text: Sen köli laskettiin 2. huhtikuuta 1906 ja alus laskettiin vesille 9. huhtikuuta 1907. Alus valmistui vielä samana vuonna 1. syyskuuta.


title: RN Gabbiano (1907)

text: Alus poistettiin alusluettelosta 15. toukokuuta 1921.


title: Aleksandăr Vezenkov

text: Aleksandăr Vezenkov (, s. 6. elokuuta 1995 Nikosia, Kypros) on kreikkalais-bulgarialainen koripalloilija, joka edustaa Espanjan Liga ACB:ssa pelaavaa FC Barcelonaa ja Bulgarian koripallomaajoukkuetta. Pelipaikaltaan 206-senttinen ja 102-kiloinen Vezenkov on iso laitahyökkääjä.


title: Aleksandăr Vezenkov

text: Vezenkov aloitti ammattilaisuransa vuonna 2011 Aris Thessaloniki BC:n kokoonpanossa. Hänet valittiin kolmesti A1 Ethnikin parhaaksi nuoreksi pelaajaksi ja vuonna 2015 myös koko sarjan parhaaksi pelaajaksi. Samana vuonna hän oli myös sarjan paras pistemies 469 pisteellään.


title: Aleksandăr Vezenkov

text: Heinäkuussa 2015 Vezenkov siirtyi Espanjan pääsarja Liga ACB:n FC Barcelonaan.


title: Aleksandăr Vezenkov

text: Brooklyn Nets varasi Vezenkovin 57. vuorolla .


title: Aleksandăr Vezenkov

text: Vezenkov on edustanut Bulgarian nuorten maajoukkueita monissa ikäluokkien EM-kilpailuissa. Bulgarian koripallomaajoukkueessa hän debytoi vuonna 2013.


title: Aleksandăr Vezenkov

text: Myös Vezenkovin isä oli urallaan koripalloilija. Aleksandăr syntyi, kun isä pelasi Kyproksella. Hän on asunut koko ikänsä Kyproksella ja Kreikassa mutta valitsi maajoukkueekseen Bulgarian.


title: Melissa Rivers

text: Melissa Rivers (s. 20. tammikuuta 1968) on yhdysvaltalainen näyttelijä, joka on Joan Riversin tytär. Melissalla on poika Cooper Rivers.


title: Fashion Police

text: Fashion Police on syyskuussa 2010 alkanut yhdysvaltalainen televisio-ohjelma, jossa ovat esiintyneet mm. Kelly Osbourne ja Joan Rivers. Fashion Police on keskustelu-ohjelma, jonka teemat liittyvät julkisuudesta tuttujen henkilöiden tyylistä keskustelemiseen.


title: Länsituulen koulu

text: Länsituulen koulu on yhtenäiskoulu 1–9. luokan oppilaille heti Haukiputaan lukion vieressä, Haukiputaan kaupunginosassa Oulussa. Koulussa opiskelee n. 550 oppilasta ja opettajia työskentelee n. 60. Koulun alaisuudessa toimii myös koulukiinteistö Santaholmassa, joka sijaitsee kilometrin päässä Länsituulen koululta.


title: Länsituulen koulu

text: Koulu otettiin käyttöön elokuussa vuonna 2009. Koulu kustansi kokonaisuudessaan 14 milj € josta 2,8 milj € osuus rahoitettiin valtionavulla. Rakennuksen pääurakoitsijana toimi Oulun OKT Oy ja arkkitehtina Arja Riihola Arkkitehtuuritoimisto Ylipahkala Oy:stä.


title: Jaycee Carroll

text: Jaycee Don Carroll (s. 16. huhtikuuta 1983 Laramie, Wyoming, Yhdysvallat) on yhdysvaltalaissyntyinen azerbaidžanilainen koripalloilija, joka edustaa Espanjan Liga ACB:n Real Madridia ja Azerbaidžanin koripallomaajoukkuetta. Pelipaikaltaan 188-senttinen ja 84-kiloinen Carroll on heittävä takamies.


title: Jaycee Carroll

text: Carroll pelasi yliopistotasolla Utahin osavaltionyliopiston Aggies-joukkueessa vuosina 2004-2008. Jäätyään ilman NBA-varausta Carroll siirtyi Italian Lega Basket Serie A:n Teramo Basketiin. Hän edusti seuraa vuodet 2008-2009 pelaten 30 ottelua, joissa syntyi 492 pistettä. Kaudet 2009-2011 Carroll pelasi Espanjan Liga ACB:n CB Gran Canariassa, jossa hänet valittiin sarjan tähdistöjoukkueeseen vuonna 2011. Hän pelasi seurassa yhteensä 68 liigaottelua.


title: Jaycee Carroll

text: Vuonna 2011 Carroll siirtyi saman sarjan Real Madridiin. Kaudella 2012-2013 hän voitti Espanjan mestaruuden ja sama toistui myös kahta kautta myöhemmin. Kaudella 2014-2015 Carroll voitti seuran kanssa myös Euroopan arvostetuimman seurajoukkueturnauksen Euroliigan.


title: Jaycee Carroll

text: Carroll haki Azerbaidžanin kansalaisuutta jo vuonna 2011, mutta sai sen vasta seuraavana vuonna. Huhujen mukaan hän oli suunnittelemassa myös Montenegron kansalaisuuden hankkimista. Carroll debytoi Azerbaidžanin koripallomaajoukkueessa vuonna 2012.


title: Jaycee Carroll

text: Real Madrid


title: YKSK

text: YKSK (myöhemmin YKSK 1) oli YK:n Suezin rauhanturvaoperaatiossa vuosina 1956–1957 toiminut Suomen ensimmäinen rauhanturvatehtäviin lähetty yksikkö, "YK:n Suomen Komppania". Vahvennettuun komppaniaan kuului 258 miestä. Upseereita komppaniassa oli alle kymmenen. Komppanian päällikkönä toimi majuri Uolevi Kettinen ja yhteysupseerina majuri Björn Kontionpää. Molemmat olivat aiemmin palvelleet pääesikunnan ulkomaaosastolla.


title: YKSK

text: YKSK perustettiin pikaisesti Suomen hyväksyttyä YK:n pääaihteeri Dag Hammarskjöldin esittämän pyynnön joukkojen lähettämisestä. Ensimmäiset upseerit nimettiin 19. marraskuuta 1956 ja lähtövalmius piti saavuttaa 10. joulukuuta mennessä. Lyhyestä hakuajasta huolimatta komppaniaan haki peräti 1779 tarjokasta.


title: YKSK

text: Komppaniaa ei varustettu Suomessa sen tarvitsemilla ajoneuvo- ja viestintäkalustolla ja majoitusvälineillä, vaan näiden oletettiin tulevan YK:n järjestelyin käyttöön Egyptissä. Järjestelyt eivät toimineet, vaan Suomen osasto joutui tukeutumaan samalla alueella toimivan ruotsalaisen pataljoonan apuun. Palvelusasuna oli suomalainen kenttäpuku olosuhteisiin paremmin sopivasta gabardiini-kudoksisesta kankaasta valmistettuna versiona ja jalkineet olivat Mono-merkkiset.


title: YKSK

text: Saapumisensa jälkeen komppania siirrettiin Port Saidiin, missä toimi muita pohjoismaisia yksiköitä tanskalaisen everstiluutnantti Engholmin komennossa. Tehtävänä oli valvoa englantilaisten ja egyptiläisten joukkojen välistä puskurivyöhykettä länsijoukkojen poistumiseen saakka.


title: YKSK

text: Port Saidin tehtävän jälkeen YKSK valvoi egyptiläisten ja israelilaisten välistä demarkaatiolinjaa El Torin kylässä.


title: YKSK

text: Komppanian kolmas tehtävä oli valvoa Sharm el-Sheikhistä käsin Tiranin salmea, jota pitkin kulki Israelin liikenne idän suuntaan.


title: YKSK

text: Sharm el-Sheikhistä komppania siirrettiin UNEF:in Gazassa sijaitsevalle leirialueelle odottamaan kotiinkuljetusta. YKSK kotiutettiin ja uusi komppania YKSK 2 saapui sen tilalle 8. kesäkuuta 1957. Osa henkilöstöstä siirtyi nyt YKSK 1:nä tunnetusta komppaniasta sen seuraajan riveihin.


title: Frank Chamizo

text: Frank Chamizo Marquez (s. 10. heinäkuuta 1992) on kuubalais-italialainen vapaapainin maailmanmestari ja olympiamitalisti. Chamizo on 172 senttimetriä pitkä ja painaa 65 kilogrammaa. Hän edustaa Pol Mandraccio Genovaa ja hänen valmentajanaan toimii Filiberto Delgado.


title: Frank Chamizo

text: Chamizo voitti Kuuban väreissä MM-pronssia 55-kiloisista vuoden 2010 MM-kilpailuista. Hän voitti samana vuonna Pan-Amerikan-mestaruuden. Sittemmin hän muutti Italiaan ja alkoi edustaa maata. Hän voitti alle 23-vuotiaiden Euroopan-mestaruuden 65 kg:n painoluokassa 2015. Saman vuoden Euroopan kisoista Bakusta Chamizo saavutti hopeaa. Las Vegasin MM-kilpailuista 2015 hän saavutti kultaa 65-kiloisista. Kultamitali oli Italian historian ensimmäinen vapaapainista MM-kilpailuissa. Hän voitti Euroopan-mestaruuden 65-kiloisissa Riiassa 2016 ja sai samassa painoluokassa olympiapronssia Rio de Janeirossa 2016.


title: Frank Chamizo

text: Chamizo voitti 70-kiloisissa 2017 Euroopan-mestaruuden Novi Sadissa ja maailmanmestaruuden Pariisissa. Hän sai Kaspijskin EM-kilpailuissa 2018 pronssia 74 kg:n painoluokassa. Hän voitti samassa sarjassa kultaa Tarragonan Välimeren kilpailuissa 2018.


title: Yanick Moreira

text: Yanick Pires Moreira (s. 31. heinäkuuta 1991 Luanda) on angolalainen koripalloilija, joka kuuluu Angolan koripallomaajoukkueeseen. 211 senttimetriä pitkän ja 100 kilogrammaa painavan Moreiran pelipaikka on sentteri.


title: Yanick Moreira

text: Moreira pelasi vuosina 2008-2011 Angolan liigan Primeiro de Agostossa. Hän voitti maan mestaruuden kahdesti ja Afrikan mestareiden cupin yhtä monta kertaa. Vuosina 2011-2015 Moreira pelasi yliopistokoripalloa Yhdysvalloissa. Vuodet 2011-2013 hän opiskeli South Plainsin yliopistossa ja vuodet 2013-2015 Southern Methodist Universityssä. SMU:n Mustangs-joukkueessa hän pelasi myös 57 ottelua noin yhdeksän pisteen ottelukeskiarvolla, tehden yhteensä 515 pistettä.


title: Yanick Moreira

text: Alle 18-vuotiaiden maajoukkueen kanssa Afrikan-mestaruushopeaa vuonna 2007 saavuttanut Moreira debytoi Angolan koripallomaajoukkueessa vuonna 2010. Hän kuului joukkueeseen vuoden 2014 MM-kilpailuissa, jossa hän teki turnauksen suurimman pistemäärän yhdessä ottelussa, 38 kappaletta, ja myös eniten hyökkäyspään levypalloja yhdessä ottelussa, kymmenen kappaletta. Molemmat tulokset syntyivät ottelussa Australiaa vastaan.


title: Yanick Moreira

text: CD Primeiro de Agosto


title: Yanick Moreira

text: Angola


title: Älä käännä heille selkääsi

text: Älä käännä heille selkääsi ("Blackboard Jungle") on Richard Brooksin ohjaama yhdysvaltalainen draamaelokuva vuodelta 1955. Se perustuu Evan Hunterin vuotta aiemmin julkaistuun romaaniin "Blackboard Jungle".


title: Älä käännä heille selkääsi

text: Elokuva kertoo köyhän kaupunginosan high schooliin saapuvasta nuoresta opettajasta (Glenn Ford), joka yrittää saada otteen huonosti käyttäytyvistä nuoristaan.


title: Älä käännä heille selkääsi

text: "Älä käännä heille selkääsi" aloitti osaltaan rock and roll -musiikin suosion, sillä sen musiikkina kuullaan muun muassa Bill Haley & His Cometsin esittämä ”Rock Around the Clock”. Elokuva nosti kuukausia aiemmin julkaistun kappaleen Billboardin listaykköseksi, ja elokuvanäytöksissä esiintyi nuorison ilakointia ja paikoin myös rettelöintiä.


title: Älä käännä heille selkääsi

text: Elokuva on esitetty Suomen televisiossa ainakin vuosina 1992 Yle TV1 -kanavalla sekä 2013 ja 2014 Yle Teemalla.


title: Vilhelm Buhl

text: Vilhelm Buhl (16. lokakuuta 1881 Fredericia – 18. joulukuuta 1954 Kööpenhamina) oli tanskalainen sosiaalidemokraattinen poliitikko, joka toimi Tanskan pääministerinä kahdesti, ensimmäisen kerran miehitysaikana vuonna 1942 ja uudelleen toisen maailmansodan päätyttyä vuonna 1945.


title: Vilhelm Buhl

text: Buhl oli koulutukseltaan lakimies ja ennen poliittista uraansa hän toimi Kööpenhaminassa verovirkailijana, vuodesta 1924 kaupungin verojohtajana. Hän oli liittynyt jo opiskeluaikanaan Sosiaalidemokraattiseen puolueeseen. Buhl valittiin maapäiville ensi kerran vuonna 1932 ja hän oli edustajana kansankäräjillä vuosina 1939–1953. Vuonna 1937 Thorvald Stauning muodosti Tanskan ensimmäisen sosiaalidemokraattisen hallituksen, johon Buhl nimitettiin valtiovarainministeriksi. Stauningin hallitus jatkoi virassaan myös sen jälkeen, kun natsi-Saksa miehitti Tanskan toisessa maailmansodassa. Stauningin kuoltua toukokuussa 1942 Buhl tuli hänen tilalleen pääministeriksi. Hän oli kuitenkin haluton yhteistyöhön miehittäjän kanssa. Saksalaiset painostivat hänet eroamaan marraskuussa 1942 niin sanotun sähkekriisin seurauksena. Kun saksalaiset hajottivat myös seuraavan, Erik Scaveniuksen johtaman hallituksen elokuussa 1943, Tanskalle ei jäänyt virallisesti lainkaan omaa hallitusta. Tanskalaiset kuitenkin kohtelivat Buhlia epävirallisena hallituksen johtajana sodan loppuun asti. Hän teki myös yhteistyötä vastarintaliikkeen keskusorganisaationa toimineen Tanskan vapausneuvoston kanssa.


title: Vilhelm Buhl

text: Buhl palasi pääministeriksi ensimmäiseen sodan jälkeen muodostettuun hallitukseen toukokuussa 1945. Hän jätti paikkansa vaalien jälkeen saman vuoden lokakuun lopussa. Vuosina 1947–1950 hän oli Hans Hedtoftin sosiaalidemokraattisessa vähemmistöhallituksessa talousasioista vastanneena salkuttomana ministerinä ja viimeisen puolen vuoden ajan oikeusministerinä.


title: Ivonne Leal

text: Ivonne Leal (s. 27. helmikuuta 1966 San Nicolas de Bari, Kuuba) on kuubalainen entinen keihäänheittäjä. Hänen uransa kohokohta oli kultamitali 1985 Japanin Kōbessa pidetyissä universiadeissa tuloksella 71,82. Tulos on myös hänen henkilökohtainen ennätyksensä.


title: Ivonne Leal

text: Leal edusti maataan myös vuoden 1987 yleisurheilun MM-kisoissa Roomassa, jossa hän sijoittui kahdeksanneksi tuloksella 64,90. Aiemmin samana vuonna Leal voitti myös Pan-Amerikan kisojen kultamitalin Yhdysvaltain Indianapolisissa.


title: Älä katso taaksesi (vuoden 1980 elokuva)

text: Älä katso taaksesi ("Delusion" tai "The House Where Death Lives") on Alan Beattien ohjaama yhdysvaltalainen kauhuelokuva vuodelta 1980. Siinä kodinhoitajatar (Patricia Pearcy) saapuu hoitamaan ikääntynyttä miljonääriä (Joseph Cotten). Pian mystisessä onnettomuudessa orpoutunut 16-vuotias pojanpoika tulee asumaan isoisän luo, ja palveluskuntaa alkaa yksi toisensa jälkeen joutua pöydänjalalla tapetuksi.


title: Peter Stadius

text: Peter Stadius (s. 1970) on Pohjoismaiden tutkimuksen professori Helsingin yliopistossa. Stadius on tutkinut pääasiassa kuvaa Pohjoismaista. Hän on kiinnostunut etenkin ”pohjoisen” ja ”etelän” teemoista Euroopassa ja on tutkinut, kuinka tämä jaottelu on muuttunut ajan myötä.


title: Peter Stadius

text: Stadius väitteli tohtoriksi historiasta Helsingin yliopistossa vuonna 2005. Hänen väitöskirjansa "Resan till norr – Spanska Nordenbilder kring sekelskiftet 1900" käsittelee, kuinka Pohjoismaihin matkustavat espanjalaiset kuvasivat aluetta ja olivat mukana rakentamassa kuvaa Pohjoismaista. Stadius oli vuosina 2006–2013 Pohjoismaiden tutkimuksen yliopistonlehtori.


title: Älkää syökö päivänkakkaroita

text:
Älkää syökö päivänkakkaroita ("Please Don’t Eat the Daisies") on Charles Waltersin ohjaama yhdysvaltalainen elokuva vuodelta 1960. Jean Kerrin romaaniin "Please Don’t Eat the Daisies" pohjautuvan elokuvan on käsikirjoittanut Isobel Lennart.
Elokuva on komedia New Yorkin ahtaasta asunnosta maaseudulle muuttavasta neljän lapsen perheestä, ja sen pääosia näyttelevät Doris Day ja David Niven.


title: Älkää syökö päivänkakkaroita

text: Suomessa Yle TV1 on esittänyt elokuvan 1971 ja 1999.


title: Kiviniemen veneilysatama

text: Kiviniemen veneilysatama sijaitsee Oulussa Kellon kaupunginosassa. Satamaa ylläpitää Kiviniemen Laituriyhdistys ry. Satama-alue on vuokrattu Oulun kaupungilta, joka myös osallistuu sataman ylläpitoon.


title: Kiviniemen veneilysatama

text: Satamassa on 136 vuokrattua laituripaikkaa ja 20 maksullista vierasvenepaikkaa, joiden maksu suoritetaan satamavartijalle. Satamassa on myös polttoaineen myyntiasema ja halli veneiden talvisäilytystä varten. Sataman vieressä on Kiviniemen kalasatama.


title: Älkää jättäkö minua

text: Älkää jättäkö minua () on Georgi Danelijan ja Igor Talankinin ohjaama neuvostoliittolainen draamaelokuva vuodelta 1960. Vera Panovan suomeksikin julkaistuun romaaniin "Serjoža" perustuvassa elokuvassa leskeksi ja pienen pojan yksinhuoltajaksi jäänyt nainen on menossa uusiin naimisiin.


title: Älkää jättäkö minua

text: Elokuva voitti pääpalkinnon Karlovy Varyn elokuvajuhlilla Tšekkoslovakiassa ja sai Yhdysvalloissa National Board of Review’n vuoden parhaan ulkomaisen elokuvan palkinnon.


Turks- ja Caicossaarten jalkapallomaajoukkue edustaa Turks- ja Caicossaaria miesten jalkapallon kansainvälisissä otteluissa. Sitä hallinnoi Turks- ja Caicossaarten jalkapalloliitto. Se on sekä maanosaliitto CONCACAFin että kansainvälisen jalkapalloliitto FIFA:n jäsen. Se on osallistunut vuoden 2002 MM-kilpailujen karsintojen jälkeen kaikkiin MM-kilpailujen karsintoihin, mutta ei ole koskaan selviytynyt lopputurnaukseen. Se ei ole koskaan selviytynyt myöskään Gold Cupin tai Caribbean Cupin lopputurnaukseen.


title: Turks- ja Caicossaarten jalkapallomaajoukkue

text:
"Tilanne 11. syyskuuta 2015"
Turks- ja Caicossaarten maajoukkue on pelannut yhteensä 19 maaottelua. Näistä suurin osa on pelattu arvokisojen karsinnoissa. Ensimmäisen ottelunsa se pelasi Bahamaa vastaan 24. helmikuuta 1999. Virallisista otteluista se on voittanut kolme ja tasapeliin on päättynyt yksi ottelu.


title: Niklas Jensen-Eriksen

text: Niklas Jensen-Eriksen (s. 22. heinäkuuta 1974 Espoo) on yrityshistorian professori Helsingin yliopistossa. Hän on tutkinut etenkin liike-elämän ja muun yhteiskunnan välisiä suhteita sekä Suomen ja suomalaisten asemaa maailmantaloudessa. Jensen-Eriksenin muita tutkimuskohteita ovat olleet Euroopan taloudellinen yhdentyminen, kylmän sodan talous- ja yrityshistoria, liike-elämän poliittinen vaikuttaminen, media-alan yrityshistoria, metsäteollisuuden historia, sellu- ja paperiteollisuuden kartellit, talouspolitiikka, valtion sääntely, yritysjohtajien urat ja yritysten kansainvälinen yhteistyö. Hän on perehtynyt erityisesti energia-, metalli- ja metsäteollisuuteen.


title: Niklas Jensen-Eriksen

text: Jensen-Eriksen valmistui ylioppilaaksi Leppävaaran lukiosta vuonna 1993. Hän valmistui filosofian maisteriksi Helsingin yliopistosta pääaineenaan yleinen historia vuonna 1998. Vuonna 2004 hän valmistui filosofian tohtoriksi London School of Economicsin taloushistorian laitokselta. Hän valmistui valtiotieteiden maisteriksi Helsingin yliopistosta pääaineenaan yleinen valtio-oppi vuonna 2008.


title: Niklas Jensen-Eriksen

text: Jensen-Eriksen toimi Helsingin yliopistossa tutkijana ja tutkijatohtorina vuosina 1999–2002 ja 2003–2008. Hän oli Kansallisarkistossa erikoistutkijana 2008–2009 ja Helsingin yliopiston tutkijatohtorina 2009–2011. Jensen-Eriksen nimitettiin Helsingin yliopiston Euroopan historian dosentiksi vuonna 2009. Hän toimi vuonna 2012 Suomen Kulttuurirahaston tukemana post doc -tutkijana, kunnes hänet nimitettiin akatemiatutkijaksi Helsingin yliopistoon. Hän toimi virassa vuosina 2012–2013. Vuodesta 2013 lähtien Jensen-Eriksen on ollut Helsingin yliopiston yrityshistorian Casimir Ehrnrooth -professori.


title: Äitini linna

text: Äitini linna ("Le Château de ma mère") on Yves Robertin ohjaama ranskalaiselokuva vuodelta 1990. Lämmin komedia on jatkoa elokuvalle "Isäni kunnian päivä" ja kertoo sen tavoin opettajaperheen kesänvietosta Marseillen lähistön vuorilla 1900-luvun alkuvuosina. Molemmat elokuvat perustuvat kirjailija-elokuvantekijä Marcel Pagnolin lapsuudenmuistelmiin, romaaneihin "La Gloire de mon père" (, Karisto 1964) ja "Le Château de ma mère". Tässä sarjan jälkimmäisessä osassa Provencen maaseudulla koululomiaan viettävä Marcel Pagnol on lähestymässä murrosikää ja kohtaamassa ensirakkauden mahdollisuuden.


title: Äitini linna

text: Molemmat elokuvat on esitetty Yle TV1 -kanavalla elo- ja joulukuussa 1996. Future Film on julkaissut ne Suomessa DVD-levyillä.


title: Äitini linna

text: Mikael Fränti kirjoitti "Helsingin Sanomissa" elokuvan televisioesityksen alla, ettei mitään näin aurinkoista ja elämäniloista ole näkynyt pitkään aikaan elokuvassa. Hän sanoi "Äitini linnan" olevan ranskalaista laatutyötä, jossa ei ole mitään pingotettua tai tekotaiteellista:


title: Guerriera-luokka

text: Guerriera-luokka oli Italian kuninkaallisen laivaston kahden puurunkoisen aluksen muodostama uiva patteriluokka.


title: Isäni kunnian päivä (elokuva)

text: Isäni kunnian päivä ("La Gloire de mon père") on Yves Robertin ohjaama ranskalaiselokuva vuodelta 1990. Sen jatko-osa on samana vuonna valmistunut "Äitini linna". Molemmat elokuvat ovat lämpimiä komedioita, jotka kertovat opettajaperheen kesänvietosta Marseillen lähistön vuorilla 1900-luvun alkuvuosina. Elokuvat perustuvat kirjailija-elokuvantekijä Marcel Pagnolin lapsuudenmuistelmiin, samannimisiin romaaneihin (ensimmäinen kirja Karisto 1964).


title: Isäni kunnian päivä (elokuva)

text: Molemmat elokuvat on esitetty Yle TV1 -kanavalla elo- ja joulukuussa 1996. Future Film on julkaissut ne Suomessa dvd-levyillä.


title: Alfredo Cappellini -luokka

text: Alfredo Cappellini -luokka oli Italian kuninkaallisen laivaston neljän F. Fiasellan suunnitteleman panssaroidun kahvelitakiloidun ketsin muodostama tykkiveneluokka.


title: Alfredo Cappellini -luokka

text: Alukset oli suunniteltu Venetsiaan tehtävää hyökkäystä varten, mutta kaupungin siirtyminen sodan seurauksena Italian hallintaan teki aluksista tarpeettomia ja ne poistettiin melko pian palvelukseen oton jälkeen laivastosta.


title: Alfredo Cappellini -luokka

text: Lissan taistelun jälkeen kaksi alusta nimettiin uudelleen taistelussa surmansa saaneiden sankareiden kunniaksi. "Temeraria" nimettiin "Palestron" päällikön komentaja Alfredo Cappellinin mukaan ja "Impavida" "'Re d'Italian" päällikön kapteeni Emilio Faá di Brunon mukaan.


title: Ferenc Kiss

text: Ferenc Kiss (5. tammikuuta 1942 Nick, Vas – 8. syyskuuta 2015) oli unkarilainen kreikkalais-roomalaisen tyylin painija, olympiamitalisti ja Euroopan mestari.


title: Ferenc Kiss

text: 97 ja 100 kilogramman painoluokissa kilpaillut Kiss voitti olympiapronssia Münchenissä 1972. Hän kilpaili myös Méxicossa 1968 ja Tokiossa 1964 jossa sijoittui viidenneksi. MM-kilpailuista Kiss saavutti hopeaa vuosina 1965 ja 1970, ja lisäksi hän sijoittui neljänneksi vuosina 1966, 1967 ja 1973. EM-kilpailuista hän voitti kultaa vuosina 1967 ja 1968 sekä hopeaa vuonna 1970. Lisäksi hän oli kuudes vuonna 1966.


title: Ferenc Kiss

text: Kiss kuoli 73-vuotiaana 8. syyskuuta 2015.


title: Salaisuus (vuoden 1967 elokuva)

text: Salaisuus (tai Äitimme talo, "Our Mother’s House") on Jack Claytonin ohjaama brittiläinen jännityselokuva vuodelta 1967. Siinä seitsemän orvoksi jäänyttä lasta eivät halua orpokotiin äidin kuoltua, vaan hautaavat tämän puutarhaan ja salaavat kuoleman. Kateissa ollut isä ilmestyy omine aikeineen.


title: Opel Arena

text: Opel Arena on Opelin vuosina 1997–2000 valmistama keskikokoinen pakettiautomalli, jonka myötä Opel teki vuosia kestäneen tauon jälkeen paluun hyötyajoneuvomarkkinoille. Arena oli ensimmäisen sukupolven Renault Traficin sisarmalli, ja Isossa-Britanniassa sitä myytiin Vauxhallin merkillä. Samana vuonna esiteltiin myös suuremman kokoluokan malli, Movano, joka puolestaan perustui Renault Masteriin. Arenan korvasi toisen sukupolven Traficin kanssa lähes identtinen Opel Vivaro.


title: Opel Arena

text: Moottoriksi oli valittavana 1,9- (60 hv) ja 2,5-litraiset (75 hv) dieselmoottorit, joiden voimansiirtona oli viisivaihteinen manuaalivaihteisto. Arena oli tekniikaltaan monin paikoin vanhanaikainen, sillä Trafic oli tullut markkinoille vuonna 1980, eli se oli Arenan esittelyajankohtana jo 17 vuoden ikäinen.


title: Dynamo Riihimäki

text: Dynamo Riihimäki on vuonna 2011 perustettu Riihimäkeläinen käsipalloseura jonka edustusjoukkue pelasi vuoteen 2017 saakka SM-liigassa.


title: Dynamo Riihimäki

text: Dynamo Riihimäen historia alkoi vuodenvaihteessa 2010–2011, kun seuran perustajajäseniin kuuluvat Olli Kuparinen, Viljami Saastamoinen ja Jimi Kalliomäki päättivät perustaa käsipallojoukkueen, joka toisi yhteen ikäluokat 1987–1989. Seuran pelaajisto koostui pääasiassa pelaajista, jotka olivat joko ehtineet jo lopettaa käsipalloilun kokonaan tai pitivät välivuotta lajista. Kyseistä ikäluokkaa pidetäänkin yhtenä menestyneimmistä riihimäkeläisessä käsipallossa.


title: Dynamo Riihimäki

text: Dynamo Riihimäki aloitti taipaleensa kaudella 2011–2012 käsipallon II-divisioonassa, menestyen siellä kohtalaisen hyvin, sijoittuen lopulta runkosarjassa kolmanneksi ja alemmassa loppusarjassa toiseksi.


title: Dynamo Riihimäki

text: Kausi 2012–2013 päättyi juhliin, seuran noustessa II-divisioonasta I-divisioonaan. Merkityksellisen kaudesta teki se, että edustusjoukkue ei menettänyt kauden aikana pistettäkään.


title: Dynamo Riihimäki

text: Dynamon edustusjoukkue jatkoi menestyksekästä taivaltaan myös seuraavana kautena. Seuran historian ensimmäinen I-divisioonakausi päättyi niin ikään nousujuhliin, Dynamo Riihimäki oli tehnyt vakuuttavan nousun II-divisioonasta aina käsipallon SM-liigaan kolmessa kaudessa.


title: Dynamo Riihimäki

text: Seuran pelaajisto koostuu pääasiassa Riihimäkeläisen käsipallojuniorityön tuotoksista, seura on myös saanut jäsenikseen edustusjoukkueen lisäksi kakkosjoukkueen sekä uusimpana lisäyksenä, A-juniorijoukkueen.


title: Dynamo Riihimäki

text: Dynamo Riihimäki pelasi SM-liigassa lopulta vuoteen 2017 asti, jolloin seura putosi liigasta. Liigasta puotoamisen jälkeen, Dynamo yhdisti toimintansa paikalliskilpailija Cocksin kanssa. Dynamon sarjapaikka I-divisioonassa siirtyi Cocksin akatemiajoukkueelle, jonka rungon muodosti edelliskauden akatemiajoukkueen junioripelaajat, sekä Dynamon edelliskauden edustusjoukkueen ja A-nuorten SM-sarjaa pelanneen A-juniorijoukkueen pelaajat. Dynamo jatkoi kilpatoimintaansa II- ja III-divisioonajoukkueiden voimin.


title: Saint-Martinin jalkapallomaajoukkue

text: Saint-Martinin jalkapallomaajoukkue edustaa Saint-Martinia miesten jalkapallon kansainvälisissä otteluissa. Sitä hallinnoi Saint-Martinin jalkapalloliitto. Se kuuluu CONCACAFiin, mutta ei kansainväliseen jalkapalloliitto FIFAan. Maajoukkue ei ole koskaan selviytynyt Caribbean Cupin lopputurnaukseen.


title: Sint Maartenin jalkapallomaajoukkue

text: Sint Maartenin jalkapallomaajoukkue edustaa Sint Maartenia miesten jalkapallon kansainvälisissä otteluissa. Sitä hallinnoi Sint Maartenin jalkapalloliitto. Se kuuluu maanosaliittoon CONCACAFiin, mutta ei kansainväliseen jalkapalloliitto FIFAan. Se ei ole koskaan päässyt CONCACAF Gold Cupin lopputurnaukseen. Caribbean Cupin lopputurnaukseen Sint Maarten pääsi vuonna 1993, jolloin se jäi lohkovaiheeseen.


title: Äiti! Sängyssäsi on valkoinen mies!

text: Äiti! Sängyssäsi on valkoinen mies! ("Romuald et Juliette") on Coline Serreaun käsikirjoittama ja ohjaama ranskalainen elokuva vuodelta 1989. Kevyt komedia sukeutuu monikulttuurisen avioliiton ympärille. Elokuvan pääosia näyttelevät Daniel Auteuil ja Firmine Richard.


title: Äiti! Sängyssäsi on valkoinen mies!

text: Maitoyrityksen toimitusjohtaja, huippukokki Romuald Bindet joutuu sotketuksi ruokamyrkytysskandaaliin. Ainoa, joka tuntuu voivan auttaa on yrityksen tiloja siivoava karibialaistaustainen Juliette Bonaventure, viiden lapsen äiti, jolla tuntuu olevan taito olla aina oikeassa paikassa oikeaan aikaan.


title: Äiti! Sängyssäsi on valkoinen mies!

text: "Video-oppaassa" vuodelta 1994 Markku Salmi sanoo elokuvaa erinomaiseksi ranskalaiskomediaksi ja antaa sille neljä tähteä viidestä, mikä vastaa sanallista arviota ”erinomainen”.


title: Carmen Valdés

text: Carmen Laura Valdés Capote (s. 23. marraskuuta 1954) on kuubalainen entinen pikajuoksija, joka oli mukana maansa bronssia voittaneessa 4 x 100 metrin viestijoukkueessa Münchenin olympialaisissa 1972. Valdés juoksi kilpailussa toisen osuuden.


title: Carmen Valdés

text: Olympiabronssin lisäksi Valdés on voittanut kaksi kultaa vuonna 1974 Dominikaanisen tasavallan Santo Domingossa käytyjen Keski-Amerikan ja Karibian kisojen 100 ja 200 metrin kisoista.


title: Marlene Elejarde

text: Marlene Elejarde Díaz (3. kesäkuuta 1951 Havanna, Kuuba – 29. huhtikuuta 1989) oli kuubalainen pikajuoksija joka oli mukana sekä maansa hopealle juosseessa 4 × 100 metrin viestijoukkueessa Méxicon olympialaisissa 1968 että neljä vuotta myöhemmin Münchenissä pronssille juosseessa kvartetissa. Méxicon olympialaisten viestihopea oli kaikkien aikojen ensimmäinen mitalisuoritus kuubalaisilta naisurheilijoilta.


title: Marlene Elejarde

text: Marlene Elejarde kuoli liikenneonnettomuudessa vuonna 1989.


title: Tommi Tikka

text: Tommi Santeri Tikka (s. 28. elokuuta 1995 Helsinki) on suomalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä, mutta Tikka osaa pelata myös laidassa.


title: Tommi Tikka

text: Tikka on Helsingin IFK:n kasvatti. Hän pelasi juniorina sittemmin myös Espoon Jääklubissa, josta Tikka siirtyi Espoo Bluesin C-nuoriin kaudeksi 2010–2011. Hän toimi joukkueen kapteenina ja johdatti Bluesin kauden päätteeksi C-nuorten Suomenmestaruuteen. Kauden 2011–2012 päätteeksi Tikka voitti B-nuorten SM-hopeaa. Kaudella 2012–2013 hän toimi Bluesin B-nuorten kapteenina.


title: Tommi Tikka

text: Kaudeksi 2013–2014 Tikka siirtyi Vaasan Sportin A-nuoriin. Hän pelasi kauden aikana seurassa myös yhden Mestis-ottelun. Kauden 2014–2015 lopulla, helmikuussa 2015 Sport lainasi alkukauden kokonaan A-nuorissa pelanneen Tikan loppukaudeksi Heinolan Peliittojen Mestis-joukkueeseen, jossa hän teki kahdeksassa runkosarjaottelussa piste per peli -tahdilla tehot 4+4=8. Koska Sport oli nimennyt Tikan ns. nuorten pelaajien listalle, hän palasi Mestis-kauden jälkeen takaisin seuran A-nuorten vahvuuteen.


title: Tommi Tikka

text: Huhtikuussa 2015 Tikka teki kaksivuotisen SM-liigasopimuksen Sportin kanssa. Hän teki liigadebyyttinsä kauden 2015–2016 avauskierroksella 11. syyskuuta 2015 JYPiä vastaan. Tikka sai ottelussa jääaikaa 6.53 minuuttia. Liigauransa avausmaalin hän teki 14. lokakuuta 2015 ylivoimalla Saimaan Palloa vastaan. Tikan osuma jäi Sportin 4-2-voittoon päättyneen ottelun ratkaisumaaliksi. Kaikkiaan hänen tulokaskautensa SM-liigassa toi 32 runkosarja- ja kahdessa playoff-ottelussa tehot 1+3=4. Tikka pelasi kauden aikana miesten pelejä myös seitsemän Mestis-ottelua lainalla Kokkolan Hermeksessä. Sportin A-nuorissa hän pelasi kahdeksan ottelua ja jakoi joukkueen sisäisen tehotilaston voiton Carl-Axel Braskénin ja Robin Salon kanssa lukemalla +8.


title: Tommi Tikka

text: Kaudella 2016–2017 Tikka nousi loukkaantumistenkin myötä Sportin kärkiketjuihin ja teki 57 runkosarjaottelussa tehot 7+11=18. Joulukuussa 2016 hän teki joukkueen kanssa kaksivuotisen jatkosopimuksen. Kaudella 2017–2018 Tikka teki SM-liigan yhden kauden piste-ennätyksensä 20 syöttöpisteellään. Hän ylsi näin ollen varsin erikoiseen, epäviralliseen liigaennätykseen, sillä Tikasta tuli eniten tehopisteitä pelkillä syöttöpisteillä yhden kauden aikana tehnyt pelaaja. Hän keräsi runkosarjassa myös 108 jäähyminuuttia, joilla Tikka sijoittui jäähypörssissä neljänneksi. Hänen kautensa päättyi lopulta peräti yhdeksän ottelun pelikieltoon, kun Tikka taklasi runkosarjan neljänneksi viimeisellä kierroksella 2. maaliskuuta 2018 HPK:n Otto Paajasta päähän. Hänen pelikieltoaan ankaroitettiin aiempi kurinpitohistoria huomioon ottaen neljällä ottelulla.


title: Tommi Tikka

text: Tikka valmistui ylioppilaaksi Vaasan lyseon lukiosta keväällä 2015.


Kolmas neuvostoliittolainen Etelämantereen tutkimusretkikunta (1957–1959) oli kolmas neuvostoliittolaisten tekemä Etelämantereen tutkimusretkikunta. Retkikuntaa johti neuvostoliittolainen tutkija Jevgeni Tolstikov. Retkikuntaan kuului kaikkiaan 445 miestä (mukaan lukien alusten RV "Ob" ja "Kooperatsija" miehistöt), joista 183 aikoi talvehtia mantereella. Vietettyään talven Mirnyi-tutkimusasemalla retkikunta jatkoi matkaansa syyskuussa 1958. Yksi ryhmä saavutti Etelämantereen luoksepääsemättömyyden navan, jonne perustettiin tukikohta 14. joulukuuta.


title: Arttu Ruotsalainen

text: Arttu Jalmari Ruotsalainen (s. 29. lokakuuta 1997 Oulu) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan keskushyökkääjä, mutta Ruotsalainen osaa pelata myös laidassa.


title: Arttu Ruotsalainen

text: Ruotsalainen on Oulun Kärppien kasvatti. Hän oli kaudella 2011–2012 seuran C-nuorten paras pistemies ja syöttäjä runkosarjassa tehoilla 24+35=59, joilla Ruotsalainen jakoi koko C-nuorten SM-sarjan pistepörssin neljännen sijan Tapparan Alex Olkinuoran kanssa. Kauden 2012–2013 hän pelasi pääosin Kärppien B-nuorissa, mutta Ruotsalainen vahvisti myös seuran C-nuoria ja hän voitti koko C-nuorten SM-sarjan kevään 2013 pudotuspelien pistepörssin tehoilla 12+15=27. Ruotsalainen voitti kauden päätteeksi C-nuorten Suomenmestaruuden. Kausi 2013–2014 päättyi A-nuorten SM-hopeaan.


title: Arttu Ruotsalainen

text: Metallurg Novokuznetsk varasi Ruotsalaisen 47. pelaajana . Hän pelasi kauden 2014–2015 vielä Kärppien A-nuorissa, jonka jälkeen Ruotsalainen teki kesäkuussa 2015 2+1-vuotisen SM-liigasopimuksen Porin Ässien kanssa. Hän teki liigadebyyttinsä kauden 2015–2016 avauskierroksella 11. syyskuuta 2015 vieraissa paikallisvastustaja Rauman Lukkoa vastaan. Ruotsalainen sai ottelussa jääaikaa 9.14 minuuttia. Hänen liigauransa avausmaali syntyi 24. marraskuuta 2015 ylivoimalla Espoo Bluesia vastaan. Kaikkiaan Ruotsalainen teki tulokaskautensa aikana 51 runkosarjaottelussa tehot 5+5=10. Hän pelasi ison osan kaudestaan vielä myös Ässien A-nuorissa, jossa Ruotsalainen teki 18 runkosarjaottelussa 32 tehopistettä. Hänen piste per peli -keskiarvonsa 1.78 oli koko A-nuorten SM-liigan paras.


title: Arttu Ruotsalainen

text: Kaudella 2016–2017 Ruotsalainen jäi Ässien SM-liigajoukkueessa varsin pieneen rooliin ja teki 34 runkosarja- ja yhdessä playoff-ottelussa vain yhden maalin. Hän vahvisti kauden aikana myös seuran A-nuoria, jossa Ruotsalainen voitti kauden päätteeksi SM-hopeaa.


title: Arttu Ruotsalainen

text: Ruotsalainen siirtyi kaudeksi 2017–2018 vuoden mittaisella sopimuksella Tampereen Ilvekseen. Hänen vastuunsa kasvoi Ässät-kausista ja Ruotsalainen teki 60 runkosarjaottelussa tehot 9+11=20. Joulukuussa 2017 hän teki kaksivuotisen jatkosopimuksen Ilveksen kanssa. Lokakuussa 2018 Ruotsalaisen sopimusta pidennettiin jälleen kahdella vuodella kevääseen 2022 saakka. Hän teki liigauransa ensimmäisen kypärätempun 23. tammikuuta 2019 Helsingin IFK:ta vastaan. Ruotsalaisen ensimmäinen maali syntyi ylivoimalla, toinen Ilveksen tasoitettua ottelu ilman maalivahtia 5–5:een ja kolmas ratkaisi joukkueelle 6–5-jatkoaikavoiton ajassa 62.31. Mika Arvaja valitsi hänet ottelun Alumnien tähtien ykköstähdeksi.


title: Arttu Ruotsalainen

text: Ruotsalainen pelasi alle 20-vuotiaiden MM-kilpailuissa vuonna 2017 sekä alle 18-vuotiaiden MM-kilpailuissa vuonna 2015, jolloin hän voitti hopeaa. Ruotsalainen pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän toimi Suomen kapteenina. Yhteensä Ruotsalainen on pelannut 25 nuorten ja 46 poikien maaottelua. Hän on kuulunut myös sekä alle 16- ja 17-vuotiaiden maajoukkueen kapteenistoon.


title: Arttu Ruotsalainen

text: Suomen A-maajoukkueessa Ruotsalainen on pelannut neljä ottelua tehopistein 1+1=2. Hän sai tililleen ensimmäisen A-maaottelunsa Karjala-turnauksessa 8. marraskuuta 2018 Helsingin Hartwall Arenalla Venäjää vastaan. Ruotsalainen merkittiin Suomen extrahyökkääjäksi, eikä hän saanut lopulta jääaikaa. Ruotsalainen sai peliaikaa kuitenkin seuraavassa ottelussa 10. marraskuuta 2018 Tšekkiä vastaan. Hänet merkittiin Suomen kakkossentteriksi laidoilleen toinen A-maajoukkuedebytantti Ville Leskinen sekä Harri Pesonen. Ruotsalainen teki ottelussa myös ensimmäisen A-maajoukkuemaalinsa. Hänen osumansa jäi Suomen 3–0-voittoon päättyneen ottelun ratkaisumaaliksi.


title: Arttu Ruotsalainen

text: Ruotsalaisen pikkuveli Eetu pelaa hyökkääjänä Kärppien A-nuorissa.


title: Järilänvuori

text: Järilänvuori (myös Järilänharju) on pääosin Kokemäellä sijaitseva noin neljän kilometrin pituinen kapea harjujakso, joka on osa Pusulasta Oripään, Säkylän ja Köyliön kautta Poriin kulkevaa Lounais-Suomen pisintä harjumuodostumaa. Luoteessa Järilänharjuun liittyy Harjavallan Hiittenharju ja kaakossa se puolestaan jatkuu Koomankankaana kohti Köyliötä. Järilänvuori ei kuitenkaan varsinaisesti muistuta harjua, vaan on lähinnä suhteellisen tasaista hiekkakangasta, joka kohoaa korkeimmillaan noin 30 metriä ympäröivää maastoa korkeammalle. Alueen korkein osa on säästynyt soranotolta ja se on vuodesta 1984 lähtien kuulunut valtakunnalliseen harjujensuojeluohjelmaan.


title: Järilänvuori

text: Järilänvuoren halki kulkevat Kokemäenjoen suun ja Turun seudun yhdistänyt historiallinen Huovintie sekä Järilän ja Kiukaisten välinen yhdystie 2194. Alueella sijaitsevat muun muassa kartingrata sekä Kokemäen kaupungin ylläpitämä valaistu kuntopolku/hiihtolatu. Järilänvuori on myös merkittävä pohjavesialue, jolla toimivat Harjavallan kaupungin ja Nakkilan kunnan omistamat vedenottamot.


title: Matinharju

text: Matinharju (aik. Viasvuori) on Harjavallan Hiittenharjulla sijaitseva muinaisjäännös, joka käsittää neljä Skandinavian pronssikauden hautaröykkiötä. Ne ovat aivan Hiittenharjun harjumuodostuman itäpään koillisrinteessä valtatie 2:n tuntumassa. Matinharjun röykkiöitä on pidetty ulkonäöltään poikkeuksellisen komeina ja 1800-luvulla niitä kutsuttiin "Pohjolan pyramideiksi".


title: Matinharju

text: Varsinaisia hautaröykkiöitä on nykyään jäljellä kolme ja lisäksi paikalla on nähtävissä yksi röykkiön pohjakiveys. Röykkiöt ovat halkaisijaltaan 15–18 metriä, mutta pohjakiveys on niitä pienempi, sen halkaisija on ainoastaan 5–6 metriä. Korkein röykkiöistä on nykyään noin 2,3 metrin korkuinen. Ne ovat aikaisemmin olleet ilmeisesti paljon korkeampia, mutta röykkiöt ovat aikojen kuluessa vaurioituneet pahoin. Niiden alapuolella on näkyvissä kaksi päällekkäistä Litorinameren rantavallia. Röykkiöt on aikoinaan rakennettu paikkaan, josta ne näkyivät muinaiselle merenlahdelle.


title: Matinharju

text: Alun perin hautaröykkiöitä oli ilmeisesti kahdeksan, joista kuusi on rakennettu suoraan linjaan. Kustaa Killisen tutustuessa niihin 1870-luvulla, oli yksi kuitenkin juuri hävitetty kivisillan rakennusaineiksi. Myös muut röykkiöt olivat tuolloin jo vaurioituneita, niistä oli otettu kiviä muun muassa navettoja ja muita maatalousrakennuksia varten. Röykkiöiden kiviä käytettiin vielä 1940-luvulla jatkosodan aikana lähelle rakennetun armeijan varikon tarpeisiin.


title: Matinharju

text: Aikaisemmin Viasvuoreksi kutsutun alueen röykkiöt mainitsi ensimmäisen kerran jo vuonna 1737 Satakuntaan tutkimusmatkan tehnyt ruotsalainen vuoritieteilijä Daniel Tilas, joka kutsui niitä kolme vuotta myöhemmin julkaistussa raportissaan "lapinhaudoiksi". Vuonna 1792 hautaröykkiöistä kerrotaan Turun Akatemian professorin P. A. Gaddin laatimassa Porin läänin mineraalihistoriassa. Hänen "lapinraunioiksi" nimeämänsä röykkiöt sijaitsivat tuolloin Kokemäenkartanosta Euraan johtaneen maantien molemmin puolin. Paikalliset asukkaat selittivät ne pakanuuden ajan ruhtinaiden ja päälliköiden haudoiksi. Ensimmäinen tunnettu kuva Matinharjun röykkiöistä on vuonna 1877 julkaistussa Kustaa Killisen kertomuksessa. Sama kuva sisältyy myös J. R. Aspelinin teokseen "Muinaisjäännöksiä Suomen suvun asumusaloilta" (1880).


title: Århus by Night

text: Århus by Night on Nils Malmrosin ohjaama tanskalainen elokuva vuodelta 1989. Se kertoo kuvausryhmästä, joka kuvaa nuoren ohjaajan nuoruusmuistoihin perustuvaa elokuvaa, tämän ensimmäistä, ohjaajan kotikaupungissa Tanskan Århusissa.


title: Århus by Night

text: Tämä ”metaelokuva” (elokuva elokuvasta) on ohjaajan mukaan paitsi omakohtainen, myös kunnianosoitus François Truffaut’n elokuvalle "Amerikkalainen yö".


title: Århus by Night

text: Elokuvan toi Suomen teattereihin Walhalla ry ja sen ensi-ilta oli Helsingin Yrjönkadun Nordia-teatterissa 28. syyskuuta 1990.


title: Åken maailma

text: Åken maailma ("Åke och hans värld") on ruotsalaisen, näyttelijänä paremmin tunnetun Allan Edwallin ohjaama elokuva vuodelta 1984. Kuusivuotiaan pojan elämää ruotsalaisessa lääkäriperheessä 1920-luvulla kuvaava elokuva perustuu Bertil Malmbergin omaelämäkerralliseen romaaniin "Pojan maailma" vuodelta 1924. Ohjaaja Edwall esittää rehtori Godemania.


title: Åken maailma

text: Elokuvan toi Suomeen Walhalla ry, ja sen ensi-ilta oli 20. joulukuuta 1985 Helsingin Yrjönkadun Nordia-teatterissa. Elokuva on julkaistu Suomessa myös VHS-videona ja esitetty Yleisradion tv-kanavilla 1988, 1994 ja 1996. "Video-oppaassa" vuodelta 1994 Bello Romano piti elokuvaa hieman kuivakkana ja antoi sille kolme tähteä viidestä, mikä teoksen mukaan vastaa sanallista arviota ”hyvä”.


title: Zappa (elokuva)

text: Zappa on Bille Augustin ohjaama tanskalainen nuortenelokuva vuodelta 1983. Bjarne Reuterin samannimiseen romaaniin perustuvassa draamassa noin 13-vuotiaat herkkä Bjørn ja työväenluokkaan kuuluva iloinen Mulle joutuvat rikkaan perheen sadistisen Steenin jengiin.


title: Zappa (elokuva)

text: Elokuvan nimi tulee Steenin akvaariokalasta nimeltä Zappa. Viiltävän julma nuorisoelokuva oli Bille Augustin läpimurtoelokuva. Hän ohjasi elokuvalle jatko-osan vuonna 1984 nimellä "Usko, toivo ja rakkaus". Sekin perustuu Bjarne Reuterin nuortenromaaniin nimeltä "Når snerlen blomstrer".


title: Zappa (elokuva)

text: "Projektio"-elokuvakerholehdessä 1/1984 Hans Sundström kiittää Augustin hienoa otetta nuoriin amatöörinäyttelijöihinsä. Hänestä elokuva saattaa pelottaa pessimismillään, mutta sen loppuratkaisu jättää kuitenkin kaikki mahdollisuudet avoimiksi. Sundström kuvaa "Zappaa" yhdistelmäksi Truffaut’n "400 kepposta" ja Buñuelin "Los Olvidadosia". Myös "Helsingin Sanomien" Mikael Fränti arvostaa elokuvan avointa loppua, koska se pakottaa katsojaa miettimään asioita syvempään kuin valmis ratkaisu.


title: Zappa (elokuva)

text: "Zappa" sai Suomen teatterikierroksellaan vain 415 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 213.


title: Luettelo televisiosarjan Lucky Luke – Uudet seikkailut jaksoista

text: Tämä artikkeli sisältää luettelon "Xilam Animation" -tuotantoyhtiön sarjan "Lucky Luke – Uudet seikkailut" jaksoista.


title: Ut queant laxis

text: Ut queant laxis ("Hymnus in Ioannem") on latinankielinen Johannes Kastajan kunniaksi kirjoitettu hymni, Hymni on kirjoitettu Horatiuksen käyttämässä "Stropha Sapphica" -runomitassa, ja sen tekijänä on pidetty 700-luvulla elänyttä lombardialaista historioitsijaa Paulus Diaconusta. Hymnillä on ollut merkittävä osuus nuottikirjoituksen historiassa, sillä sen säkeiden alkutavuista ovat peräisin laulunopetuksessa yhä käytetyt solmisaatiotavut, joita romaanisissa kielissä käytetään myös absoluuttisen sävelkorkeuden ilmaisevina sävelten niminä.


title: Ut queant laxis

text: Hymnin säveltäjää ei tiedetä. Guido sävelsi sen mahdollisesti itse, mutta todennäköisemmin kyseessä on vanhempi sävelmä. Eräässä 1000-luvulta peräisin olevassa ranskalaisessa käsikirjoituksessa saman sävelmän eräs muunnelma on yhdistetty myös Horatiuksen runoon 'Oodi Phyllikselle".


title: Ut queant laxis

text: Hymnissä käytetään klassista runomittaa: kolme 11-tavuista "tropha sapphica" -säettä sekä lopuksi yksi "adonius", joka käsittää kaksi runojalkaa.


title: Ut queant laxis

text: Hymnin ensimmäinen säkeistö kuuluu:


title: Ut queant laxis

text: Tässä ovat lihavoituina puolisäkeiden alkutavut, joista solmisaatiossa käytetyt sävelten nimet ovat peräisin.


title: Ut queant laxis

text: Käännös: "Että palvelijasi voivat irti päästetyin äänin kaiuttaa tekojesi ihmeitä, puhdista syyllisyys tahraantuneilta huuliltamme, Pyhä Johannes."


title: Ut queant laxis

text: Tämä gregoriaaninen hymni on käyttökelpoinen laulun opetuksessa sen säännönmukaisen tavan vuoksi, jolla asteikon sävelet esiintyvät puolisäkeiden alussa. Hymnin kuusi ensimmäistä puolisäettä alkavat kukin yhden sävelaskelen korkeammalta kuin edellinen, ja näin säkeiden ensimmäiset sävelet yhdessä muodostavat heksakordin. Nämä sävelet saivat jo keskiajalla hymnin puolisäkeiden alkutavujen mukaan nimet "ut", "re", "mi", "fa", "sol" ja "la". Nimet ovat yhä käytössä solmisaatiossa duuriasteikon eri sävelten niminä sekä romaanisissa kielissä myös absoluuttisina sävelniminä useimmissa muissa kielissä käytettyjen aakkosten alkukirjainten sijasta. Tämän nimeämistavan keksijänä on yleensä pidetty Guido Arezzolaista, jota pidetään myös nykyisen nuottikirjoituksen isänä. Tällä säännönmukaisella tavalla hymnistä ei kuitenkaan saatu nimeä asteikon seitsemännelle sävelelle, sillä muista poiketen hymnin viimeinen säe, "Sancte Iohannes", alkaakin sävelaskelen verran alempaa kuin edellinen säe.


title: Ut queant laxis

text: Sävelnimen "Do", joka toisin kuin alkuperäinen nimi "ut" on avotavu ja siten helpommin laulettavissa, ottivat vuonna 1640 käyttöön italialainen teoreetikko Giovanni Battista Doni ja Pietro d'Uranga. "Ut" on silti edelleen käytössä c-sävelen nimenä ranskan kielessä, mutta italiassa se on korvattu nimellä "do".


title: Ut queant laxis

text:
Asteikon seitsemäs sävel ei kuulunut keskiaikaiseen heksakordiin eikä esiinny tässä melodiassa. Sille on annettu nimi "si", joka on muodostettu hymnin viimeisen säkeen Sancte Iohannes sanojen alkukirjaimista. Nimen antoi mahdollisesti Guido itse, toisten tietojen mukaan kuitenkin vasta Erich van der Putten 1500-luvulla tai Lemaire vuonna 1666. Englantilainen musiikinopettaja Sarah Glover muutti 1800-luvulla nimen muotoon "ti", jolloin kukin solmisaatiotavu voitiin tarvittaessa merkitä pelkällä alkukirjaimellaan. Nimenä "ti" on käytetty myös suomalaisessa musiikin opetuksessa, mutta se ei ole tullut käyttöön niissä kielissä, joissa solmisaatiotavuja käytetään kiinteän sävelkorkeuden niminä; niinpä romaanisissa kielissä h-sävelen nimi on yhä "si".
Katolisessa kirkossa hymniä lauletaan jumalanpalveluksessa Johannes Kastajan päivänä eli juhannuspäivänä 24. kesäkuuta. Hymni kokonaisuudessaan jakautuu kolmeen osaan, joista "Ut queant laxis" lauletaan vesperissä, "Antra deserti" aamupalveluksessa "O nimis felix" laudesissa. Kahden ensimmäisen osan jälkeen lisätään doksologia.


title: Pelle Valloittaja

text: Pelle Valloittaja () on Bille Augustin ohjaama tanskalais-ruotsalainen draamaelokuva vuodelta 1987. Augustin kansainvälinen läpimurtotyö kertoo köyhästä ruotsalaisesta maatyöläisestä (Max von Sydow) ja tämän nuoresta pojasta 1800-luvun Tanskassa. Elokuva perustuu Martin Andersen Nexøn samannimiseen omaelämäkerralliseen romaaniin. Käsikirjoituksen teossa Augustin apuna toimivat kirjailijat Per Olov Enquist ja Bjarne Reuter.


title: Pelle Valloittaja

text: Perheen äidin kuoltua köyhä ruotsalaisisä Lasse ja noin kymmenvuotias poika Pelle joutuvat lähtemään työnhakuun Tanskaan. Sikäläisen maanomistajan tilalla vallitsee tarkka järjestys ja luokkajako. Pelle unelmoi renkiystävänsä kanssa lähdöstä Amerikkaan, kun taas Lasse-isä tuntee voimiensa hupenevan ja muistinsa pätkivän.


title: Pelle Valloittaja

text: Elokuva sai vuonna 1988 parhaan vieraskielisen elokuvan Oscarin ja Golden Globen. Von Sydow oli lisäksi Oscar-ehdokkaana parhaasta miespääosasta. Bille August palkittiin elokuvasta Kultaisella palmulla Cannesissa. "Pelle Valloittaja" oli muutenkin yksi elokuvavuoden 1987 palkituimpia teoksia maailmassa.


title: Pelle Valloittaja

text: Suomessa "Pelle Valloittaja" tuotiin valkokankaille vasta 1989. Se julkaistiin myös VHS-videokasettina ja esitettiin televisiossa Yle TV1 -kanavalla 1993.


title: Pelle Valloittaja

text: Vuonna 2006 "Pelle Valloittaja" oli yksi 12 elokuvasta, jotka valittiin mukaan Tanskan kulttuurikaanoniin. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.


title: PROUT

text: Edistyksellisen hyödyntämisen teoria eli PROUT (Progressive Utilization Theory) on kokoelma sosioekonomisia ja poliittisia ideoita, joita on ehdottanut intialainen filosofi, kirjailija, joogi ja hengellinen opettaja Prabhat Ranjan Sarkar.


title: PROUT

text: PROUT painottaa ekologisia ja henkisiä arvoja, kestävää kehitystä sekä omavaraisille paikallistalouksille perustuvaa yhteiskuntamallia. Se edistää osuuskuntapohjaista yritystoimintaa ja maapallon vaurauden järkiperäistä jakamista. PROUTin filosofia uskoo, että planeettamme kehitys voidaan suunnata kohden tervettä, ihmistä ja luontoa tukevaa tulevaisuutta.


title: PROUT

text: Professori Narasingha P. Sil kirjoittaa artikkelissaan Sarkarin ajatuksista yhteiskunnan kiertokulusta, joka on PROUT:in taustalla. Hän näkee sillä olevan vain "vähän omaleimaisuutta ja historiallista pätevyyttä" ja sen olevan peräisin "heikoin muutoksin" perinteisestä hindujen kastilaitoksesta. Kirjailija Ravi Batra käytti PROUT:in ajatuksia kirjoissaan kuten menestyskirjassaan "The Great Depression of 1990". Ekonomisti Paul Erdman arvioi kirjaa Los Angeles Times –lehden kirja–arvostelussa "oudoksi sekoitukseksi voodoon historiallisia teorioita ja järkeviä talousanalyysejä".


title: Kunnes siitä tuli totta

text: Kunnes siitä tuli totta on Apulannan 12. studioalbumi, joka julkaistiin 9. lokakuuta 2015. Albumin ensimmäinen single Sun kohdalla julkaistiin 14. tammikuuta. Apulanta julkaisi sanoituskilpailun, jonka voittajakappale "Tivoli" julkaistiin 17. heinäkuuta 2015. Kappaletta ei sisällytetty albumiin. Toinen single "Valot pimeyksien reunoilla" julkaistiin 18. syyskuuta. Albumi nousi heti julkaisuviikollaan Suomen virallisen albumilistan kolmanneksi.


title: Peter James

text: Peter James (s. 22. elokuuta 1948 Brighton) on englantilainen rikoskirjailija. Hänen tunnetuimmat teoksensa käsittelevät brightonilaista ylikomissaario Roy Gracea. Tämän sarjan teoksia on myyty yli 13 miljoonaa kappaletta ja käännetty 36 kielelle. Hänen teoksilleen on myönetty useita palkintoja: Best Crime Writer of the year, Prix Polar International, Prix Cœur Noir, Sounds of Crime Award for best novel, Sainsbury Popular Fiction book of the Year sekä People's Bestseller Dagger for Crime Novel of the Year.


title: Immortalized

text: Immortalized on Disturbedin kuudes studioalbumi, joka julkaistiin 21. elokuuta 2015. Se on myös ensimmäinen albumi vuonna 2010 julkaistun "Asylumin" jälkeen, mikä on yhtyeen pisin tauko kahden albumin välillä.


title: Immortalized

text: Yhtye aloitti materiaalin kirjoittamisen tammikuussa 2014, ja tulevasta albumista tiedotettiin 23. kesäkuuta 2015. Samana päivänä julkaistiin albumin ensimmäinen single "The Vengeful One", josta julkaistiin myös musiikkivideo 24. heinäkuuta. Singlet "Fire It Up" julkaistiin 31. heinäkuuta ja "What Are You Waiting For" 7. elokuuta. Yhtye konsertoi albumin julkaisupäivänä Chicagon House of Bluesissa. Yhtye tiedotti myös maailmankiertueesta, joka alkaa vuonna 2016.


title: Immortalized

text: Albumi nousi Suomen virallisen listan sijalle 7.


title: Mekan nosturionnettomuus

text: Mekan nosturionnettomuus tapahtui Saudi-Arabian Mekassa 11. syyskuuta 2015. Masjid al-Haramin moskeijan laajennustyömaalla käytetty nosturi kaatui perjantairukousten aikaan moskeijan katon läpi surmaten ainakin 107 ihmistä.


title: Bancor

text: Bancor oli John Maynard Keynesin ja E.F. Schumacherin ehdottama maailmanvaluutta, jonka he luonnostelivat vuosina 1940–1942 ja jota olisi käytetty tarkoitusta varten luodun kansainvälisen selvitysunionin (International Clearing Union, ICU) valuuttana, mutta jota ei kuitenkaan koskaan otettu käyttöön. ICU:n roolin otti lopulta paljon toimistaan kritisoitu Kansainvälinen valuuttarahasto IMF.


title: Neohumanismi

text: Neohumanismi on Ananda Marga -liikkeen perustajan P. R. Sarkarin esittämä holistinen filosofinen teoria, joka pyrkii laajentamaan perinteistä humanismin käsitettä koskemaan yksittäisten ihmisten ja koko ihmiskunnan kokonaisvaltaista kehitystä ja vastuuta koko ihmisten asuttamasta maailmasta. Neohumanismi "pyrkii vapauttamaan ihmisen tunteen kahleista ja rajoituksista, ja perustamaan arvomaailmansa rationaaliseen harkintaan ja älyyn".


title: Helen Glover

text: Helen Rachel Mary Glover, MBE (s. 17. kesäkuuta 1986 Truro) on brittiläinen soudun olympiavoittaja, maailmanmestari ja Euroopan-mestari. 178 senttimetriä pitkä ja 70 kilogrammaa painava Glover edustaa Minerva Bath Rowing Clubia.


title: Helen Glover

text: Glover saavutti parinsa Heather Stanningin kanssa kultaa kaksikosta vuoden 2012 kesäolympialaisista Lontoosta ja 2016 Rio de Janeirosta. Glover ja Stanning ovat saavuttaneet olympiakullan lisäksi kolme MM-kultaa, kaksi MM-hopeaa ja kaksi EM-kultaa. Lisäksi Gloverilla on myös toinen EM-kulta entisen parinsa Polly Swannin kanssa. Uutenavuotena 2013 Glover nimettiin brittiläisen imperiumin ritarikunnan jäseneksi (MBE).


title: Helen Glover

text: Glover ei ollut soutanut ennen vuotta 2007, jolloin hän ilmoittautui UK Sportin järjestämään kykyjenetsintäohjelmaan.


title: Lizzy Yarnold

text: Elizabeth Anne ”Lizzy” Yarnold, MBE (s. 31. lokakuuta 1988 Sevenoaks) on brittiläinen skeletonin kaksinkertainen olympiavoittaja sekä maailman- ja Euroopan-mestari. Yarnold on 172 senttimetriä pitkä ja painaa 78 kilogrammaa. Hänen valmentajanaan toimii Eric Bernotas.


title: Lizzy Yarnold

text: Yarnold saavutti olympiakultaa vuosina 2014 ja 2018. MM-kilpailuista hänellä on yksi kulta vuodelta 2015 ja yksi pronssi vuodelta 2012. Vuonna 2015 Yarnold saavutti kultaa myös EM-kilpailuista. Kaudella 2013-2014 hän voitti maailmancupin kokonaiskilpailun oltuaan vain kerran palkintokorokkeen ulkopuolella.


title: Lizzy Yarnold

text: Yarnold nimettiin vuonna 2014 brittiläisen imperiumin ritarikunnan jäseneksi (MBE). Hän kilpaili aiemmin seitsenottelussa, mutta sai lajikseen kelkkailun UK Sportin kykyjenetsintäohjelman myötä.


title: Guillermo Hernangómez

text: Guillermo Gustavo ”Willy” Hernangómez Geuer (s. 27. toukokuuta 1994 Madrid) on espanjalainen koripalloilija, joka edustaa NBA:ssa pelaavaa Charlotte Hornetsia ja Espanjan koripallomaajoukkuetta. Pelipaikaltaan 210-senttinen ja 110-kiloinen Hernangómez on sentteri.


title: Guillermo Hernangómez

text: Hernangómez pelasi kaudella 2012-2013 kuusi ottelua Real Madridin paidassa Liga ACB:ssa. Kaudet 2013-2014 ja 2014-2015 hän oli lainassa saman sarjan CB Sevillassa, jossa hän pelasi yhteensä 68 liigaottelua ja 16 Eurocup-ottelua. Heinäkuussa 2015 hän palasi takaisin Real Madridiin.


title: Guillermo Hernangómez

text: Philadelphia 76ers varasi Hernangómezin numerolla 35 mutta myi samana iltana hänen oikeutensa New York Knicksille.


title: Guillermo Hernangómez

text: Kesällä 2016 Hernangómez siirtyi Knicksiin tiettävästi monivuotisella sopimuksella. Helmikuussa 2018 hän siirtyi Charlotte Hornetsiin.


title: Guillermo Hernangómez

text: Alle 18-vuotiaiden EM-kultaa ja alle 20-vuotiaiden EM-hopeaa juniorimaajoukkueiden kanssa saavuttanut Hernangómez debytoi Espanjan koripallomaajoukkueessa vuonna 2015 ja kuului Espanjan joukkueeseen saman vuoden EM-kilpailuissa, joissa maa voitti kultaa. Rio de Janeiron kesäolympialaisissa 2016 Espanja voitti pronssia.


title: Guillermo Hernangómez

text: Espanja


title: Eliittikisat 2013

text: Eliittikisat järjestettiin vuonna 2013 viidellä paikkakunnalla: Joensuussa, Lahdessa, Lapinlahdella, Kuortaneella ja Tampereella.


title: Eliittikisat 2013

text: Joensuun eliittikisat järjestettiin 9. kesäkuuta 2013.


title: Eliittikisat 2013

text:
Miehet
Naiset


title: Eliittikisat 2013

text: Lahden eliittikisat järjestettiin 17. heinäkuuta 2013.


title: Eliittikisat 2013

text: Lapinlahden eliittikisat järjestettiin 21. heinäkuuta 2013.


title: Eliittikisat 2013

text: Kuortaneen eliittikisat järjestettiin 3. elokuuta 2013.


title: Eliittikisat 2013

text: Tampereen eliittikisat järjestetään 25. elokuuta 2013.


title: 51 Eridani

text:
51 Eridani on Virran tähdistössä oleva himmeä tähti.
Etäisyys noin 96 valovuotta, spektrityyppi F0V.


title: 51 Eridani

text: Tähdeltä on löydetty Jupiteria muistuttava eksoplaneetta 51 Eridani b.


title: 51 Eridani b

text: 51 Eridani b on Jupiteria muistuttava eksoplaneetta, joka kiertää tähteä 51 Eridani. Planeetta on noin kahden Jupiterin massainen. Sen pintalämpötila on noin 420 celsiusastetta. Se on iältään 20 miljoonaa vuotta. Planeetta sijaitsee noin sadan valovuoden päässä maapallosta.


title: Pintaa syvemmältä

text: Pintaa syvemmältä on Jussi Alangon ja Jukka Mäkisen käsikirjoittama suomalainen kuusiosainen draamasarja, joka esitettiin syksyllä 2015 Yle TV1 -kanavalla.


title: Pintaa syvemmältä

text: Sarjaa kuvattiin Pälkäneellä ja tapahtumat sijoittuvat kuvitteelliseen Kessinkosken kylään.


title: Pintaa syvemmältä

text: Sarja kertoo toimittaja Teija ”Tellu” Hongistosta (Eriikka Väliahde), joka avioeron jälkeen jättää työpaikkansa kaupungissa ja muuttaa maalle vanhalle kotipaikkakunnalleen. Tellu huomaa mökkijärvensä huonon tilan ja ryhtyy toimiin turvetuotannon pilaaman järven puolesta. Samalla hän pyrkii kirjoittamaan esikoiskirjaansa ja huolehtimaan dementoituvasta äidistään.


title: Pintaa syvemmältä

text: Tammikuussa 2014 Perussuomalaisten kansanedustaja ja silloinen hallintovaliokunnan puheenjohtaja Pirkko Mattila kritisoi blogissaan sarjaa turvetuotannon vastaisena ja kummeksui julkisin varoin tuetun Ylen roolia yhteiskunnallisessa keskustelussa.


title: Pintaa syvemmältä

text: Myös perussuomalaisten toinen kansanedustaja Kaj Turunen arvosteli sarjaa ja kyseenalaisti Ylen roolin. Hänen mukaansa sarja on Ylen ”propagandaa”, jolla muokataan kansalaisten mielipiteitä. Turunen kritisoi erityisesti sarjan tuottajan Anna-Maija Halosen blogikirjoitusta. Halosen mukaan sarja ”ravistelee kansalaisia ottamaan kantaa puhtaan luonnon puolesta lain sallimin keinoin”.


title: Pintaa syvemmältä

text: Sarjan toinen käsikirjoittaja, Jussi Alanko, on itse vastustanut Vapon turvetuotantoa mökkijärvellään Keuruun Martinjärvellä.


title: Digitaalijulkaisu

text: Digitaalijulkaisu tai digijulkaisu on musiikin julkaisuformaatti, jossa musiikki julkaistaan internetissä joko ladattavina äänitiedostoina esimerkiksi mp3-muodossa tai suoratoistona esimerkiksi Spotify- tai iTunes-palveluissa. Digijulkaisujen myynti on ohittanut jo CD-myynnin.


Digitaalijulkaisu


title: Timanttiliiga 2015

text: Vuoden 2015 Timanttiliiga oli neljäntoista yleisurheilukilpailun sarja. Se alkoi 15. toukokuuta Dohasta, Qatarista ja päättyi 11. syyskuuta Brysseliin, Belgiaan.


title: Timanttiliiga 2015

text: Yhdessä lajissa kilpailtiin seitsemän kertaa vuoden aikana. Osakilpailun kolme parasta palkittiin pisteillä niin, että lajin osakilpailun voittaja sai neljä pistettä, toiseksi tullut kaksi pistettä ja kolmanneksi sijoittunut yhden pisteen. Kauden lopuksi järjestettiin lajien syklin vuoksi kaksi eri finaalia, jotka käytiin Zürichissä ja Brysselissä. Finaaleista saatavat sijoituspisteet tuplattiin, eli jaossa oli 8–4–2 pistettä.


title: Hitman: Agent 47

text: Hitman: Agent 47 on vuonna 2015 ensi-iltansa saanut yhdysvaltalainen toimintatrilleri, jonka on ohjannut Aleksander Bach. Elokuva perustuu IO Interactive -pelitalon "Hitman"-pelisarjaan ja sen päähenkilöön Agentti 47:ään. Elokuvan pääosissa esiintyvät Rupert Friend, Hannah Ware ja Zachary Quinto. Elokuvan on käsikirjoittanut Michael Finchin lisäksi Skip Woods, joka tunnetaan myös Timothy Olyphantin tähdittämän vuoden 2007 "Hitman"-elokuvan käsikirjoittajana. Elokuvat eivät ole juonellisesti yhteydessä toisiinsa.


title: Hitman: Agent 47

text: Tohtori Peter Litvenko johtaa salaista tutkimusohjelmaa, jossa luodaan täydellisiä salamurhaajia. Geneettisesti muunneltu ”Agentti” on tavallista ihmistä vahvempi, nopeampi ja älykkäämpi eikä tunne pelkoa tai katumusta. Litvenko alkaa kuitenkin kokea tappokoneisiin keskittyvän tutkimuksen vaarallisena ja päättää paeta. Tohtori hylkää tyttärensä Katian ja katoaa. Mikään järjestö ei kykene jatkamaan tutkimustyötä ilman Litvenkoa. Syndicate International -yhtiön tavoitteena on löytää Litvenko ja jatkaa agenttiohjelmaa. International Contracts Agency (ICA) -monialayritykselle työskentelevä Agentti 47 hankaloittaa toimintaa tappamalla Syndicaten jäseniä.


title: Hitman: Agent 47

text: Aikuiseksi varttunut Litvenkon tytär Katia asuu Berliinissä ja käyttää aikansa isänsä etsimiseen. Katiaa vaivaa jatkuva ahdistus ja yliherkkä selviytymisvaisto, jonka myötä hän näkee ja kuulee asioita tavallista ihmistä herkemmin. Hän kohtaa John Smith -nimisen miehen ja toivoo saavansa tältä tietoa isästään. Smith tarjoaa suojelua uhkaavaa Agentti 47:ää vastaan. Smith kertoo Katialle Litvenkon iän ja paljastaa yksityiskohtia muun muassa tämän terveydentilasta ja kielitaidoista. Informaation perusteella Katia tajuaa isänsä asuvan Singaporessa. 47 yllättää kaksikon ja ampuu Smithin.


title: Hitman: Agent 47

text: 47 paljastaa Katialle, että tämä on todellisuudessa Agentti 90. Hän opettaa Katiaa käyttämään tämän selviytymisvaistoja hyödyksi taistelussa Syndicaten joukkoja vastaan. Agentit kohtaavat kuolleeksi luullun Smithin, joka on todellisuudessa varustettu vahvalla ihonalaisella panssarilla. Yhteenoton jälkeen 47 ja Katia pakenevat ja matkustavat Singaporeen. Litvenko, joka on huonossa kunnossa ja käyttää alituisesti inhalaattoria, pyytää Katialta anteeksi tämän hylkäämistä. Syndicaten sotilaat saapuvat paikalle ja kaappaavat Litvenkon.


title: Hitman: Agent 47

text: Litvenko joutuu kidutetuksi Syndicaten päämajassa kieltäytyessään yhteistyöstä yhtiön ja tämän johtajan Antoine LeClerqin kanssa. Kun Katia on hyökännyt päämajaan helikopterilla, 47 tunkeutuu rakennukseen palomieheksi naamioituneena ja kukistaa Smithin lähitaistelussa. LeClerq ottaa Litvenkon mukaansa helikopteriin ja yrittää paeta, mutta Litvenko tappaa sekä itsensä että LeClerqin 47:n antamalla kranaatilla, jonka tämä oli naamioinut inhalaattoriksi. 47 saa puhelun ICA:lta, jolloin Katia saa tietää, että 47:n tehtävänä on koko ajan ollut LeClerqin murhaaminen. Myös Katia on tappolistalla, mutta 47 ei kuitenkaan noudata käskyä. ICA lähettää 47:n ja Katian perään Agentti 48:n.


title: Hitman: Agent 47

text: Elokuva julkistettiin 5. helmikuuta 2013. Päärooliin Agentti 47:ksi valittiin Paul Walker, mutta näyttelijä menehtyi auto-onnettomuudessa ennen kuvausten alkua. Tammikuussa 2014 Walkerin korvaajaksi valittiin Rupert Friend. Berliiniin ja Singaporeen sijoittuvat kuvaukset alkoivat maaliskuussa 2014.


title: Hitman: Agent 47

text: Elokuva on saanut yleisesti negatiivisen vastaanoton. Rotten Tomatoes -sivustolla elokuva on saanut keskimäärin 3,7 pistettä kymmenestä. Sivustolla "Hitman: Agent 47" koetaan edeltäjäänsä heikommaksi, ja elokuvan sanotaan olevan ”ontto sekoitus laimeaa toimintaa ja tuotesijoittelua”. Metacriticissä elokuvalle annettu arvosana on 28 pistettä sadasta.


title: Hitman: Agent 47

text: IGN antoi elokuvalle arvosanan 6.0/10 ja totesi, että ”"Hitman: Agent 47" on pelisarjan faneille varmasti liian tyypillinen toimintaelokuva ja tavallisesti katsojalle taas liian videopelimäinen.” IrishFilmCritic tarjosi arvosanan 3.5/5 ja vertasi "Hitman: Agent 47":n yliampuvaa ja yksinkertaisen hauskaa tyyliä Arnold Schwarzeneggerin, Sylvester Stallonen and Bruce Willisin toimintaelokuviin.


title: Usko, toivo ja rakkaus

text: Usko toivo rakkaus ("Tro håb og kærlighed") on Bille Augustin ohjaama tanskalainen draamaelokuva vuodelta 1984. Se on jatko-osa nuortenelokuvalle "Zappa", ja perustuu sen tavoin Bjarne Reuterin romaaniin. Elokuvassa on samoja henkilöhahmoja ja samoja näyttelijöitä "Zappaa" hieman varttuneempina.


title: Usko, toivo ja rakkaus

text: On vuosi 1963, The Beatles soi ja lukiolaiset opettelevat elämää. "Zappan" päähenkilö Bjørn on nyt noin 16-vuotias, seurustelee yläluokkaisen tytön kanssa ja saattaa tämän raskaaksi. Rinnakkaisjuonena elokuva käsittelee samanikäisen Erikin ongelmia psyykkisesti sairaan äidin ja ankaran isän välissä.


title: Usko, toivo ja rakkaus

text: Neljänsillätoista Moskovan elokuvafestivaaleilla Erikiä näyttelevä Lars Simonsen palkittiin parhaana näyttelijänä.


title: Usko, toivo ja rakkaus

text: Suomessa "Usko, toivo ja rakkaus" sai teatteriensi-iltansa vasta toukokuussa 1987. Elokuva on esitetty Yleisradion tv-kanavilla 1990, 1997 ja 2002. Se julkaistiin myös VHS-videotallenteena.


title: Usko, toivo ja rakkaus

text: "Video-oppaassa" vuodelta 1994 Bello Romano pitää elokuvaa humoristisena draamana, jossa August käsittelee 1960-lukua tuoreesti ja mukaansa tempaavasti. Hän antaa elokuvalle kolme tähteä viidestä, mikä teoksen mukaan vastaa sanallista arviota ”hyvä”. "VideoHound’s Golden Movie Retrieverin" mielestä elokuva ylittää kirkkaasti tavanomaiset teinit-ja-seksi-elokuvat ja saa kolme tähteä neljästä.


title: Aurele Sydney

text: Aurele Sydney (myös "Aurèle Sidney", "Aurelio Sidney" ja muita kirjoitusasuja, oikealta nimeltään "Aurèle Labat de Lambert", 1876 – 22. toukokuuta 1920 Sitges) oli ranskalaissyntyinen australialainen näyttelijä ja elokuvaohjaaja, joka työskenteli Ranskassa, Britanniassa, Italiassa ja Espanjassa.


title: Aurele Sydney

text: Australiassa Shakespeare-näyttelijänä aloittanut Sydney kävi teatteriseurueensa kanssa kiertueella Lontoossa ja Pariisissa. Seurueen hajottua hän otti vastaan elokuvaohjaaja Albert Capellanin tarjouksen työskennellä André Deedin Boireau-komedioissa. Vuonna 1915 Sydney esitti pääosia Abel Gancen jännityselokuvissa. Sittemmin hän siirtyi Britanniaan, jossa ohjaaja George Pearson loi Ultus-nimisen Fantomas-jäljitelmän. Sydney esitti Ultusta vuosina 1915–1917 toteutetussa suositussa elokuvasarjassa ja oli aikanaan Britannian parhaiten palkattu näyttelijä.


title: Aurele Sydney

text: Vuonna 1918 Sydney siirtyi Italiaan, jossa hän teki joukon jännityselokuvia Cinesille ja muille tuotantoyhtiöille. Ensimmäisen maailmansodan päätyttyä hän palasi Britanniaan, jossa hän esiintyi muutamissa Ultus-henkisissä seikkailuissa. Vuonna 1919 Sydney lähti Espanjaan, jossa hän ohjasi kolme elokuvaa. Hän kuoli tartuntatautiin neljännen Espanjan-elokuvansa viimeistelyvaiheessa.


title: Uranus (elokuva)

text: Uranus on ranskalainen Claude Berrin ohjaama elokuva vuodelta 1990. Sen pääosia näyttelevät Gérard Depardieu, Philippe Noiret ja Michel Galabru. Puhelias draamakomedia kertoo sotaosapuolten välienselvittelystä ranskalaisessa pikkukaupungissa toisen maailmansodan loppuvaiheessa 1945.


title: Uranus (elokuva)

text: Elokuva sai Suomessa ensi-iltansa maaliskuussa 1992. Televisiossa se on ensiesitetty Yle TV2 -kanavalla 1997.


title: Uskonpuute

text:
Uskonpuute ("Leap of Faith") on Richard Pearcen ohjaama yhdysvaltalainen elokuva vuodelta 1992. Siinä lipevä huijarisaarnaaja
juuttuu show’nsa kanssa köyhään maaseutupitäjään ja on tekevinään ihmeparannuksia työryhmänsä ja tietokoneiden avulla. Elokuvan pääosaa näyttelee Steve Martin.


title: Uskonpuute

text: "Video-oppaassa" vuodelta 1994 Bello Romano pitää elokuvaa hieman ylipitkänä, mutta sanoo Martinin olevan saarnaajan roolissaan todella hyvässä vedossa. Hän antaa elokuvalle kolme tähteä viidestä, mikä teoksen mukaan vastaa sanallista arviota ”hyvä”.


title: Jeffery Taylor

text: Jeffery Matthew Taylor (s. 23. toukokuuta 1989 Norrköping, Ruotsi) on ruotsalais-yhdysvaltalainen koripalloilija, joka edustaa Espanjan Liga ACB:n Real Madridia ja Ruotsin koripallomaajoukkuetta. Pelipaikaltaan 201-senttinen ja 102-kiloinen Taylor on pieni laitahyökkääjä.


title: Jeffery Taylor

text: Vanderbiltin yliopiston Commodores-joukkueessa yliopistokoripalloa vuosina 2008-2012 pelannut Taylor varattiin NBA:han vuonna 2012 numerolla 31 Charlotte Bobcatsin toimesta. Ensimmäisellä kaudellaan hän pelasi NBA:ssa 77 ottelua tehden 472 pistettä. Tuo oli hänen paras NBA-kautensa. Kaudet 2013-2014 ja 2014-2015 eivät sujuneet yhtä hyvin. Taylor pelasi kausilla yhteensä 54 ottelua ja teki 335 pistettä. Taylor ja Bobcats purkivat sopimuksensa kesäkuussa 2015.


title: Jeffery Taylor

text: Elokuussa 2015 Taylor solmi sopimuksen Espanjan Liga ACB:n Real Madridin kanssa.


title: Jeffery Taylor

text: Taylor debytoi Ruotsin koripallomaajoukkueessa vuoden 2013 EM-kilpailuissa, joissa hän oli maansa paras pistemies 21,2 pisteen ottelukeskiarvolla.


title: Jeffery Taylor

text: Taylorin isä Jeff Taylor pelasi urallaan NBA:ssa. Hän pelasi pitkään myös Ruotsissa, jossa Jeffery myös syntyi. Jeffery Taylor kävi kuitenkin koulunsa isänsä synnyinmaassa, mutta valitsi maajoukkueekseen oman synnyinmaansa.


title: Davy Pröpper

text: Davy Pröpper (s. 2. syyskuuta 1991 Arnhem) on alankomaalainen jalkapalloilija, joka edustaa Eredivisiessä pelaavaa PSV Eindhovenia. Pelipaikaltaan oikeajalkainen Pröpper on keskikenttäpelaaja. Hän kuuluu myös Alankomaiden jalkapallomaajoukkueeseen.


title: Davy Pröpper

text: Pröpper on kotikaupunkinsa SBV Vitessen kasvatti. Hän debytoi seuran paidassa tammikuussa 2010 NEC Nijmegeniä vastaan ja teki avausmaalinsa saman vuoden elokuussa AFC Ajaxin verkkoon. Tuloksellisesti Pröpperin paras kausi oli kausi 2013-2014, jolloin hän teki 33 ottelussa kuusi maalia. Yhteensä Pröpper pelasi Vitessen paidassa 133 Eredivisie-ottelua tehden 15 maalia.


title: Davy Pröpper

text: Heinäkuussa 2015 Pröpper siirtyi Eredivisien hallitsevaan mestariin PSV Eindhoveniin, jonka kanssa hän voitti seuraavassa kuussa Alankomaiden supercupin.


title: Davy Pröpper

text: Pröpper on pelannut monissa Alankomaiden nuorten maajoukkueissa. Alankomaiden jalkapallomaajoukkueessa hän debyyttinsä tapahtui kesäkuussa 2015 ystävyysottelussa Yhdysvaltoja vastaan.


title: Davy Pröpper

text: Myös Pröpperin pikkuveli Robin Pröpper on jalkapalloilija. Hän pelaa Eredivisien De Graafschapissa.


title: Davy Pröpper

text: PSV Eindhoven


title: Kertomus Venetsiasta

text: Kertomus Venetsiasta (Sirat al bunduqiyyah), myös nimellä Corto Maltese Venetsiassa on italialaisen Hugo Prattin sarjakuva-albumi, jossa päähahmona on Corto Maltese. "Corto Maltese Venetsiassa" oli teoksen ensimmäinen suomennos, ja se ilmestyi 1992 mustavalkoisena. Väritetty versio ilmestyi 1997 nimellä "Kertomus Venetsiasta". Tarina sijoittuu 1920-luvun alun Venetsiaan.


title: Kertomus Venetsiasta

text:
Albumissa on Hugo Prattin laaja esipuhe valokuvineen ja piirrosluonnoksineen. Hän kuvailee joitakin lapsuutensa muistoja Venetsiasta sekä kaupungin ilmapiiriä tuohon aikaan, johon oman leimansa loivat kaupungin runsaat historialliset muistomerkit sekä näkyvillä olevat symboliset patsaat, korkokuvat ja muut rakennusten koristeet ja yksityiskohdat. Hän kuuli lapsuudessaan myyttisiä kristilliseen ja arabikulttuuriin liittyviä tarinoita. Näillä kaikilla on tärkeä osuus "Kertomus Venetsiasta" -tarinan juonen pohjana ja kuljetuksessa.
Toinen tarinan kehys on vapaamuurarius, jonka eri arvoasteita Pratt käsittelee esipuheessa esitellen samalla niiden arvomerkit.


title: Kertomus Venetsiasta

text: Tarinassa on Corto Maltese -tarinoille ominaisesti mystisiä elementtejä ja unijaksoja. Toisinaan todellisuuden rajat tarinan realismin sisällä hämärtyvät, eikä voi olla varma, kuvitteleeko päähenkilö myös lukijalle näytettävän tapahtuman vai onko se todellinen juonen mukaisesti. Tarinassa mainitaan olemassaolleita historiallisia henkilöitä sekä todellisia paikkoja.


title: Kertomus Venetsiasta

text:
Tarina alkaa Corto Maltesen paetessa kaupungin katoilla ryhmää, joka takaa-ajon aikana avaa tulen häntä kohti. Hän putoaa ”K.Hermes L.” -vapaamuurariloošin temppelin kattolasin läpi lattialle kokouksen ollessa käynnissä. Sääntöjensä mukaisesti he ohjaavat Maltesen ulos, mutta varmistavat, ettei hän ole loukkaantunut ja että takaa-ajajat ovat kadonneet. Näitä takaa-ajajia ei kuvailla tarkemmin. Maltese toteaa vapaamuurareille, että hän ei ”suostunut huutamaan eläköön se ja se” ja varoittaa, että takaa-ajajat ovat mahdollisesti vapaamuurareita vastaan.
Kertomuksen edetessä selviää, että Maltese on ollut kaupungissa useita kertoja, ja hänellä on siellä ystäviä kuten ”Pikku Hopeajalka” ja tämän poika Boeke.


title: Kertomus Venetsiasta

text: Maltese on tullut Venetsiaan Frederick Rolfen eli Paroni Corvon antaman vihjeen ja arvoituksen vuoksi, joka ilmoittaisi ratkaisijalle Salomon avaimen sijainnin kaupungissa. Avain on tarinan mukaan suuri, virheetön smaragdi, johon liittyy lukuisia osaksi mytologisia tarinoita. Smaragdin jäljet päättyvät Venetsiaan, jossa sitä on etsinyt varjaagi nimeltä Oleg, joka liittyi Bysantin keisarinnan kaartiin, sekä 1330-luvulla matkaaja Ibn Battuta pysytellen tuntemattomana.


title: Kertomus Venetsiasta

text: Maltese tutustuu Gabriele D’Annunzioon, Bepi Falieroon, Stevaniin, Hypatiaan ja tämän isään, Teoneen. Heistä Faliero ja Teone kuuluvat vapaamuurareihin ja ovat tietoisia Corvosta. Stevanin isä etsi smaragdia ja jätti jälkeensä paroni Corvolta saamansa kirjeen, jonka Stevani ja Faliero lukevat. Maltese on menossa tapaamaan Stevania, ja hänet yritetään lavastaa syylliseksi Stevanin murhayritykseen. Maltese löytää paikalta vapaamuurarin arvoastemerkin, mutta joutuu pakenemaan ja haavoittuu pakonsa aikana. Hän herää Hopeajalan ystävän luona.


title: Kertomus Venetsiasta

text:
Lukijalle ei näytetä, mutta Maltese on ennen tätä onnistunut selvittämään Olegin ja Ibn Battutan muistomerkkeihin jättämät kirjoitukset juutalaisen oppinut Melkisedekin avulla.
Toivuttuaan Maltese kysyy Teonelta arvoasteen merkitystä, ja tämä kehottaa tuhoamaan merkin. Maltese tapaa samalla uudelleen Hypatian. Maltese lähtee kätköpaikalle, missä hän myös tapaisi Boeken. Faliero seuraa Maltesea ja yrittää surmata hänet. Käy ilmi, että Stevanin yritti surmata Hypatia, joka kuvittelee olevansa 300-luvun kreikkalaisen filosofi-matemaatikon Hypatian re-inkarnaatio ja Salomon avaimen vartija. Hypatia on myös yllyttänyt Falieroa, joka on rakastunut häneen.


title: Kertomus Venetsiasta

text: Teone on ollut tietoinen tarinasta ja yrittänyt pitää Hypatian kuvitelmat kontrollissa vapaamuurareiden auttaessa siinä. Stevani surmaa Hypatian kostoksi. Boeke surmaa Stevanin, sillä Boeke oli rakastunut Hypatiaan. Tarina päättyy unenomaisesti sen henkilöiden esiinmarssiin Venetsian suojelupyhimyksen Markuksen päivän yönä 25. huhtikuuta ”Kohtaamisen portaissa”. Tapaamisen päätteeksi Corto Maltese kävelee ovesta ja pois tarinasta.


title: Kuno Nevakari

text: Kuno Meriso Nevakari (vuoteen 1935 Nylund; 9. maaliskuuta 1913 Luvia – 30. joulukuuta 1984 Helsinki) oli suomalainen hammaslääkäri ja professori. Hän oli Turun yliopiston hammasproteesiopin professori 1961–1963 ja sen jälkeen vuoteen 1978 Helsingin yliopiston hammas- ja leukaproteesiopin professori. Hänen tutkimusalaansa ovat purentaelimien fysiologia ja protetiikka.


title: Esko Nevalainen

text: Esko Ilmari Nevalainen (10. toukokuuta 1925 Kittilä – 23. heinäkuuta 2008 Helsinki) oli suomalainen elokuvaaja. Hän aloitti kuvaajana 1953 ja kuvasi kymmeniä kameratyön puolesta hyvin jäsenneltyä pitkää elokuvaa ja muutamia televisiosarjoja.


title: Esko Nevalainen

text: Nevalainen sai Jussi-palkinnon Matti Kassilan ohjaaman elokuvan "Elokuu" (1956) kuvauksesta ja kolmesta muusta elokuvasta. Hän teki Kassilan kanssa yhteistyössä useita elokuvia.


title: Timo Nevalainen

text: Timo Juhani Nevalainen (s. 1939) on suomalainen lääkäri ja professori. Hän työskenteli Turun yliopiston patologisen anatomian professorina vuodesta 1981. Hän tutki erityisesti haiman ja sydänlihaksen solujen vaurioitumista ja ruoansulatuselimistön kasvainten hienorakennetta.


title: Anthoine Hubert

text: Anthoine Hubert (s. 22. syyskuuta 1996 Lyon) on ranskalainen moottoriurheilija.


title: Anthoine Hubert

text: Hubert aloitti karting-uransa vuonna 2006. Vuonna 2008 hän sijoittui Ranskan Championship Cadet -luokan toiseksi, vuonna 2011 hän sijoittui kolmanneksi ERDF Masters Kart Junior -luokassa ja vuonna 2012 CIK-FIA U18 World Karting Championship -luokassa kolmanneksi. Vuonna 2013 Hubert aloitti kilpauransa Ranskan Formula 4 -sarjassa jossa hän saavutti 11 voittoa, 13 palkintosijaa ja kymmenen paalupaikkaa voittaen sarjan mestaruuden. Vuonna 2014 Hubert siirtyi Eurocup Formula Renault -sarjaan saavuttaen 30 pistettä. Samana vuonna hän kilpaili Formula Renault Alps -sarjassa vierailevana kuljettajana. Vuonna 2015 Hubert jatkoi Eurocup -sarjassa saavuttaen kauden aikana kaksi voittoa ja kaksi paalupaikkaa sijoittuen loppupisteissä viidenneksi.


title: Lasse Niemelä

text: Lasse Kalle Erik Niemelä (s. 1932) on suomalainen fyysikko ja emeritusprofessori. Hän on ollut Turun yliopiston fysiikan professori vuodesta 1983 ja tutkinut kiinteitä aineita käyttämällä ydinmagneettista resonanssia.


title: Mylly (Järvenpää)

text: Mylly on Järvenpään 16. kaupunginosa. Kaupungin itäosassa, Lahdenväylän itäpuolella sijaitseva Mylly on Järvenpään mittakaavassa huomattavan harvaan asutettu. Vuoden 2014 lopussa kaupunginosassa asui 121 ihmistä.


title: Mylly (Järvenpää)

text: Mylly rajoittuu etelässä Mikonkorpeen, lännessä Isokytöön, pohjoisessa Haarajokeen sekä idässä Mäntsälän kuntaan.


title: Topi Raitanen

text: Topi Olli Vihtori Raitanen (s. 7. helmikuuta 1996 Tampere) on suomalainen estejuoksija ja suunnistaja. Hän kilpailee 3 000 metrin estejuoksussa, jossa hänen ennätyksensä on vuonna 2018 Berliinin EM-kisojen alkuerässä juostu 8.28,48. Yleisurheilussa Raitanen edustaa Helsingin Kisa-Veikkoja ja suunnistuksessa Helsingin Suunnistajia.


title: Topi Raitanen

text: Kalevan kisoissa Raitanen on voittanut 3 000 metrin estejuoksussa Suomen-mestaruuden 2017 Seinäjoella ja 2018 Jyväskylässä.


title: Topi Raitanen

text: Vuonna 2015 Raitanen voitti 3 000 metrin estejuoksussa kultaa 19-vuotiaissa niin Suomen- kuin Pohjoismaiden-mestaruuskilpailuissakin. Syyskuussa 2015 hän juoksi toiseksi Suomi–Ruotsi-maaottelussa Tukholman olympiastadionilla ajalla 8.52,75. Syyskuussa 2017 hän voitti 3 000 metrin estejuoksun Suomi–Ruotsi-maaottelussa Tukholmassa ajalla 8.41,55.